
 谞讜讞 诇讜 诇讗讚诐 砖讬讘讗 注诇 住驻拽 讗砖转 讗讬砖 讻讜'. 谞拽讟 讛讻讬 诪砖讜诐 讚讘转 砖讘注 住驻拽 讗砖转 讗讬砖 讛讜讬讗 讜驻讬' 讘拽讜谞讟专住 诪砖讜诐 讚讻诇 讛讬讜爪讗 诇诪诇讞诪转 讘讬转 讚讜讚 讻讜转讘 讙讟 诇讗砖转讜 注''诪 砖讗诐 讬诪讜转 讬讙专砖谞讛 讜诇讗 转讬讝拽拽 诇讬讘诐 讜讻诇 讗讜转诐 讛讬诪讬诐 讛讬讗 住驻拽 诪讙讜专砖转 讜拽' 诇专''转 讚讗''讻 讗讬谉 讝讛 讻诇 讛讬讜爪讗 讗诇讗 讚讜拽讗 砖讬砖 诇讛诐 讗讞讬谉 讜讗讬谉 诇讛诐 讘谞讬诐 诪讬讛讜 讘拽讜谞讟专住 诇讗讜 讚讜拽讗 谞拽讟 讬讘诐 讗诇讗 砖诇讗 转转注讙谉 讜注讜讚 拽砖讛 诇专''转 讚讗诪专 讘诪住讻转 砖讘转 (讚' 谞讜. 讜砖诐 讚''讛 讙讟) 讻诇 讛讗讜诪专 讚讜讚 讞讟讗 讗讬谞讜 讗诇讗 讟讜注讛 讗诪讗讬 讜讛讗 讞讝专 讗讜专讬讛 诪谉 讛诪诇讞诪讛 讗讞''讻 讜诪讬讛讜 讬砖 诇讚讞讜转 砖讛讬讜 诪转谞讬谉 讗诐 诇讗 讬讞讝讜专 讘住讜祝 讛诪诇讞诪讛 讜注讜讚 拽砖讛 讚转谞讬讗 讘驻' 诪讬 砖讗讞讝讜 (讙讬讟讬谉 讚祝 注讙. 讜砖诐: 讚''讛 讗诪专) 诪讛 讛讬讗 讘讗讜转谉 讛讬诪讬诐 专讘讬 讬讛讜讚讛 讗讜诪专 讛专讬 讛讬讗 讻讗砖转 讗讬砖 诇讻诇 讚讘专讬讛 专' 讬讜住讬 讗讜诪专 诪讙讜专砖转 讜讗讬谞讛 诪讙讜专砖转 讜讗驻讬诇讜 诇专讘讬 讬讜住讬 讞讟讗 讚讜讚 讚讗讬谞讛 诪讙讜专砖转 讜讚讗讬 讜讻''转 讚讛转诐 讘诇讗 讗诪专 诪注讻砖讬讜 讚诪讜拽讬 诇讛 讘讙诪专讗 讘讗讜诪专 诪注转 砖讗谞讬 讘注讜诇诐 讻诇讜诪专 砖注讛 讗讞转 拽讜讚诐 诪讬转转讬 讜讘诪诇讞诪转 [讘讬转] 讚讜讚 讛讬讜 讻讜转讘讬诐 诪讛讬讜诐 讛讗 拽转谞讬 讘讛讚讬讗 讘转讜住驻转讗 诪讛讬讜诐 讗诐 诪转讬 讛讬诪讬诐 砖讘讬谞转讬诐 专讘讬 讬讛讜讚讛 讗讜诪专 讛讬讗 讻讗砖转 讗讬砖 讜诪转谞讬' 讚诪讬 砖讗讞讝讜 (砖诐) 谞诪讬 诪讜讻讞 讚讗诪专 诪讛讬讜诐 讚讗讚诇注讬诇 诪讬谞讬讛 拽讗讬 讜讛讗 讚讗诪专 讘讙诪专讗 讘讗讜诪专 诪注转 砖讗谞讬 讘注讜诇诐 诪驻' 专''转 讜专''讞 讚驻讬专讜砖讜 谞注砖讛 讻讗讜诪专 诪注转 砖讛讜讗 讘注讜诇诐 诪砖讜诐 讻讬讜谉 讚讗诪专 讗诐 诪转讬 诪转讻讜讬谉 诇专讞拽 讛讙专讜砖讬谉 讻诪讜 砖讬讜讻诇 讜讗讬谞讜 专讜爪讛 砖转转讙专砖 注讚 住诪讜讱 诇诪讬转转讜 讜讛讗 讚拽讗诪专 诪讛讬讜诐 诇讛专讗讜转 砖讛讜讗 专讜爪讛 砖讬讞讜诇讜 讙专讜砖讬谉 (. 诪讛讬讜诐) 讜诪驻' 专''转 讚讘诪诇讞诪转 讘讬转 讚讜讚 讛讬讜 诪讙专砖讬谉 诇讙诪专讬 讘诇讗 砖讜诐 转谞讗讬 讗诇讗 讛讬讜 注讜砖讬谉 讛讚讘专 讘爪谞注讛 讻讚讬 砖诇讗 讬讛讜 拽讜驻爪讬谉 注诇 谞砖讜转讬讛谉 诇谞讜砖讗谉 诇讻讱 拽专讜 诇讛讜 住驻拽 讗砖转 讗讬砖 讜诇讻诇 讛驻讬' 拽砖讛 讚讗驻讬诇讜 讘讗 注诇 讗砖转 讗讬砖 讜讚讗讬 讟讜讘 诪诪诇讘讬谉 诪讚拽讗诪专 讚讜讚 讛讘讗 注诇 讗砖转 讗讬砖 诪讬转转讜 讘讞谞拽 讜讬砖 诇讜 讞诇拽 诇注讜诇诐 讛讘讗 讗讘诇 诪诇讘讬谉 讻讜': 讜诇讗 注讜讚 讗诇讗 讘砖注讛 砖注讜住拽讬谉 讘谞讙注讬诐 讜讗讛诇讜转. 讻诇讜诪专 诇讗 诪讘注讬讗 讘砖注讛 砖讛诐 讘讟诇讬诐 讗诇讗 讗驻讬' 注住讜拽讬诐 讘讛诇讻讜转 讞诪讜专讜转 讜讙诐 讗讬谉 注谞讬讬谞诐 诇讗砖转 讗讬砖 讜讬砖 住驻专讬诐 讚讙专住讬 讘砖注讛 砖注讜住拽讬谉 讘讗专讘注 诪讬转讜转 讘''讚: 讚讻转讬讘 讛讬讗 诪讜爪转. 讘诇讗 讗诇''祝 讻诪讜 (讗讬讻讛 讚) 讜讬爪转 讗砖 讘爪讬讜谉 砖讛讬转讛 拽专讜讘讛 诇讗砖 讻讘专 讜诇讗 砖诇讞讛 诇讜 讗诇讗 讘专诪讝 讗诐 诇讗 讛讬讛 诪讜讚讛 诇讗 讛讬转讛 诪驻专住诪转讜: 讜讗诇 讚诪注转讬 讗诇 转讞专砖. 讗讬谞讜 讗讜诪专 砖诪注 讗诇 讘讻讬讬 讗讜 专讗讛 讚诪注转讬 讗诇讗 讗诇 转讞专砖 讻诇讜诪专 讘讟讜讞 讗谞讬 砖诇讗 转讞专砖 讚砖注专讬 讚诪注讜转 诇讗 谞谞注诇讜: 讞转讻讜 讞讜诇讬讜转 讜谞转谉 讞讜诇 讘讬谉 讞讜诇讬讗 . 诇讞讜诇讬讗. 讗诐 诇讗 讛讬讛 讞讜诇 讘讬谞转讬诐 讛讬讛 诪讜讚讛 专讘讬 讗诇讬注讝专 讚讻诇讬 讞砖讜讘 讛讜讗 砖讛讟驻诇讛 住讘讬讘 诇转谞讜专 诪讞讘专转 讛讞讜诇讬讜转 讜诪注诪讬讚转谉 讝讜 讗爪诇 讝讜 讜诪砖讜诐 讚谞转谉 讞讜诇 讘讬谞转讬诐 诇讛驻专讬讚 讛讞讜诇讬讜转 讝讜 诪讝讜 诪讟讛专 专''讗 讜讛讻讬 转谞谉 讘诪住讻转 讻诇讬诐 (驻专拽 讛 诪砖谞讛 讞) 讞转讻讜 诇专讜讞讘讜 驻讞讜转 驻讞讜转 诪讗专讘注讛 讟驻讞讬诐 讟讛讜专 诪专讞讜 讘讟讬讟 讟诪讗 诪砖讬住讬拽谞讜 诇讗驻讜转 讘讜 住讜驻讙谞讬诐 讛专讞讬拽 讗转 讛讟驻诇讛 讜谞转谉 讞讜诇 讗讜 爪专讜专 讘讬谞转讬诐 讘讝讛 讗诪专讜 讛谞讚讛 讜讛讟诪讗讛 讜讛讟讛讜专讛 讗讜驻讜转 讘讜 讜讛讜讗 讟讛讜专 拽转谞讬 讞讜诇 讚讜诪讬讗 讚爪专讜专 砖讛讜讗 讬讘砖: 

专诪讘"谉

讛讗 讚转谞谉 讘诪住' 讻诇讬诐 (驻"讛 诪"讘): 转谞讜专 砖讞转讻讜 讞讜诇讬讜转 讜谞转谉 讞讜诇 讘讬谉 讞讜诇讬讗 诇讞讜诇讬讗. 驻专"讞 讞诇讬讜转 诇专讞讘讜 讜谞转谉 讞讜诇 讘讬谉 讻诇 讞讜诇讬讗 讜讞讜诇讬讗 讜讗诇讜 诇讗 谞转谉 讘讬谉 讞讜诇讬讗 诇讞讜诇讬讗 讛讬讛 讟诪讗 诇驻讬 砖讛讻讜讘讚 讛讜讗 诪讚讘讬拽 讻诇 讞讜诇讬讗 诇砖诇 诪讟讛 诪诪谞讛 讜讗诐 讛讜住拽 讟诪讗 讗讘诇 讛讞讜诇 砖讛讜' 讘讬谞讬讛' 讗讬谞讜 诪谞讬讞讜 诇讛讚讘拽 讜诪"讛 专' 讗诇讬注讝专 诪讟讛专 讜讞讻诪讬诐 住讘专讬 讗注驻"讻 讛讜讗 谞讚讘拽 讬驻讛 讜讛讞讜诇 谞讻谞住 讘转讜讱 讛讟讬讟 讘转讜讱 讛讞讜诇讬讗 讜谞讚讘拽讜转 讝讜 讘讝讜 讜诪"讛 诪讟诪讗讬谉 讜拽转谞讬 专讬砖讗 转谞讜专 砖讛讜讗 诪讞讜转讱 诪讘讬转 讛讗讜诪谉 讜注砖讛 诇讜 诇讬诪讜讚讬谉 谞转谞谉 注诇讬讜 讜讛讜讗 讟讛讜专 谞讟诪讗 住诇拽 讗转 讛诇诪讜讚讬谉 讟讛讜' 讛讞讝讬专谉 诇讜 讟讛讜专 诪专讞讜 讘讟讬讟 诪拽讘诇 讟讜诪讗' 讜讗讬谞讜 爪专讬讱 诇讛住讬拽讜 砖讻讘专 讛讜住拽 讞转讻讜 讞讜诇讬讜转 讜讻讜' 驻讬' 转谞讜专 砖讛讜' 诪讞讜转讱 诇讗专讻讜 诪诇诪注诇讛 诇诪讟讛 讜注砖讛 诇讜 诇诪讜讚讬谉 砖诇 讟讬讟 住讘讬讘 砖诪拽讬驻讬谉 讗讜转讜 讜讗讬谞诐 诪谞讬讞讬谉 讗讜转讜 诇讛转驻专讚 讗诐 谞转谞诐 注诇讬讜 讻砖讛讜讗 讟讛讜专 讻诇讜' 砖注讚讬谉 诇讗 讛讜住拽 砖讗讬谞讜 诪拽讘诇 讟讜诪讗讛 讜讛诇诪讜讚讬谉 诪讞讘专讬谉 讗讜转讜 诇拽讘诇 讟讜诪讗讛 诇讻砖讬住拽谞讜 讗诐 谞讟诪' 讗讞"讻 讜住诇拽 讛诇讬诪讜讚讬谉 讟讛讜' 讻诪讜 砖谞砖讘专 砖讛诇诪讜讚讬谉 诪砖讜讬谉 讗讜转讜 讻诇讬 讛讞讝讬专谉 诇讜 讟讛讜专 砖诪讗讞专 砖讛讜住拽 讜谞转驻专讚 讝讛 诪讝讛 砖讜讘 讗讬谉 讛诇诪讜讚讬谉 讬讻讜诇讬谉 诇讞讘专讜 讗讗"讻 诪专讞讜 讘讟讬讟 诇转谞讜专 讜注诪讜讚讬谉 讜讗诐 讞转讻讜 讞讜诇讬讜' 诇专讞讘讜 讻诇讜' 砖讗讬谉 诇诇讬诪讜讚讬谉 注住拽 讘讜 专"讗 诪讟讛专 诪驻谞讬 讛讟注诐 讛讗诪讜专 诇诪注诇讛 讻讱 驻讬专砖 讛专讗讘"讚:



讜讘专讻讜讛讜. 驻讬' 讛讜讗 讻谞讜讬 诇讞专诐 讜专讗讬讛 诇讚讘专 砖讞诇抓 诪谞注诇讬讜 讜讗诇讜 诪谞讜讚讛 讘注讬讗 讜诇讗 讗讬驻砖讬讟讗 讛讜讗 讜诇讗 驻砖讟讜讛 诪讛讻讗 讜诇拽讜诇讗 谞诪讬 谞拽讟讬' 诇讛 讜讗讬谞讜 爪专讬讱 诇讞诇讜抓 诪谞注诇讬讜 讻讚讘专讬 专讘讬谞讜 讛讙讚讜诇 讝"诇, 讜注讜讚 砖谞砖诪讟 讜讬砖讘 诇讜 注诇 讙讘讬 拽专拽注 诪砖讜诐 讻驻讬讬转 讛诪讟讛 讻注谞讬谉 砖砖谞讜 讘讗讘诇 讜讗诇讜 诪谞讜讚讛 讗讬谞讜 讞讬讬讘 诇讻驻讜转.
讜讬砖 住驻专讬诐 砖讻转讜讘 讜拽专注 讘讙讚讬讜 讜讻谉 讙专砖"讬 讝"诇, 讜讛讗 谞诪讬 专讗讬讛 讛讬讗 砖诇讗 讛讬讛 诪谞讜讚讛 住转诐 讘谞讘讚 砖讛讜讗 讗讬谞讜 爪专讬讱 拽专讬注讛 讜注讜讚 诪爪讬谞讜 砖诇讗 讛讬讜 专讜爪讬诐 诇讘讗 讗爪诇讜 诇诇诪讜讚 转讜专讛 讻讚讗诪专讬' 讘砖诇讛讬 讚' 诪讬转讜转 诇诪讛 讘讗转诐, 诇诇诪讜讚 转讜专讛 讘讗谞讜, 讜注讚 注讻砖讬讜 诇诪讛 诇讗 讘讗转诐 诇讗 讛讬讛 诇谞讜 驻谞讗讬 砖讛讬讜 讚讜讞讬诐 讗讜转讜 讘讚讘专讬诐 砖诇讗 讬讗诪专讜 诪驻谞讬 讛谞讚专 砖讘专讻讜讛讜 讜讗诐 诇讗 讘专讻讜讛讜 讞住 讜砖诇讜诐 砖诇讗 讬驻谞讜 注爪诪谉 诇讘讗 讗爪诇讜 诇诇诪讜讚 转讜专讛 讜讝讜 专讗讬讛 砖诪讘讜专讱 讛讬讛 砖讗诇讜 讛讬讛 诪谞讜讚讛 住转诐 讛专讬 讗诪专讜 砖讜谞讛 讜砖讜谞讬谉 诇讜 讜讗诪专讜 诪讜讞专诐 诇讗 砖讜谞讛 讜诇讗 砖讜谞讬谉 诇讜, 讜诇驻讬讻讱 诇讗 讘讗讜 诇驻谞讬讜.
讜诇讚讘专讬 专砖"讬 讝"诇 砖讛讜讗 诪驻专砖 讘讻诇 诪拽讜诐 砖讗诪专讜 专' 讗诇讬注讝专 砖诪讜转讬 讛讜讗 诪诇砖讜谉 砖诪转讗 讗祝 讛讜讗 讞专诐 讛讜讗 砖诪爪讬谞讜 诇砖讜谉 砖诪转讗 讘讞专诐 讘诪砖拽讬谉 讜讘专讜讘 讛诪拽讜诪讜转 讗诇讗 砖讛驻讬' 讛谞讻讜谉 砖讛讜讗 诪转诇诪讬讚讬 讘"砖, 讜讻谉 诪驻讜专砖 讘讬专讜砖诇诪讬 讘诪住' 讘讬爪讛 (住驻"讚).
讜讻讬讜谉 砖讛讜讻讞谞讜 砖专' 讗诇讬注讝专 诇讗 诪谞讜讚讛 讘诇讘讚 讛讬讛 讗诇讗 诪讘讜专讱, 谞讚讞转 讛专讗讬讛 砖讬砖 诪讘讬讗讬谉 诪讻讗谉 诇讜诪专 砖讛诪谞讜讚讛 住转诐 讗住讜专 诇讬砖讘 讘转讜讱 讚' 讗诪讜转 砖诇讜 讜诇讚讘专 注诪讜 讜砖讬讛讗 讗住讜专 讘谞注讬诇转 讛住谞讚诇 砖诇讗 讻讚讘专讬 专讘讬谞讜 讝"诇, 讚讗"讻 讗诪讗讬 诇讗 驻砖讟讜讛 诪讬讛讗 诇讘注讬谉 (讞住专) 讗注"驻 砖讗讬谉 讝讜 专讗讬讛 诪讜讚讛 讗谞讬 砖讗住讜专 诇讬砖讘 讘转讜讱 (讞住专) [谞]讚讜讬 讗讬谞讜 讗诇讗 诇砖讜谉 专讞讜拽 讻讚讗诪专讬' 讘驻"拽 讚谞讚专讬诐 [讚诇讗 拽讗讬诪谞讗 讘讚' 讗诪讜转] 讚讬诇讱 讗诇讗 讛谞讚讜讬 讜讛专讞讜拽 讛讝讛 讛讜讗 诇讜诪专 砖讗讬谉 (讞住专) 讛诪谞讜讚讛 讜讛诪讜讞专诐 讻诪讜 砖爪专讬讱 诇砖谞讜转 (讞住专) 讗讘诇 诪砖讜诐 专讬讞讜拽 讻注谞讬谉 砖砖谞讬谞讜 讘诪住讻转讗 (讞住专) 讗讜诪专 诇讜 讛诪拽讜诐 讬转谉 讘诇讘讱 砖转砖诪注 (讞住专) [讜讗"转 讗诪讗讬 讘专讻]讜讛讜 诇专' 讗诇讬注讝专 讛专讬 诇讗 讛讬讛 讞讬讬讘 讗诇讗 谞讚讜讬 讘诇讘讚 砖诪谞讚讬谉 注诇 讻讘讜讚 讛专讘 讻诪讜 砖诪爪讬谞讜 讘注拽讘讬讛 讘谉 诪讛诇诇讗诇 讜讬"诇 砖讻讬讜谉 砖诇讗 专爪讛 诇讞讝讜专 讜讗诪专 讞专讜讘 讝讛 讜讗诪转 讛诪讬诐 讜讻讜转诇讬 讘讬转 讛诪讚专砖 讜诪谉 讛砖诪讬诐 讬讜讻讬讞讜 诪讞讝讬 诇讛讜 讻讗驻拽专讜转讗 砖讛讬讛 诪讞讝讬拽 讘诪讞诇讜拽转 讬讜转专 诪讚讗讬 诇驻讬讻讱 讘专讻讜讛讜 砖讛诐 讛讬讜 讗讜诪专讬诐 诪驻讬 讛砖诪讜注讛 讜讛讜讗 讗讜诪专 讻讱 讛讬讗 讘注讬谞讬 诇驻讬讻讱 诇讗 拽讘诇讜 诪诪谞讜 讻诇 专讗讬讜转 砖讘注讜诇诐 讜讗诇讜 讛讜专讛 诇诪注砖讛 讘讝诪谉 讛讘讬转 讛讬讛 谞注砖讛 讝拽谉 诪诪专讗 诇驻讬讻讱 讛讞诪讬专讜 注诇讬讜 讜讘专讻讜讛讜:





讛诪讗讬专讬

诇注讜诇诐 讬讛讗 讗讚诐 讝讛讬专 砖诇讗 诇讘讬讬砖 讗转 讗砖转讜 砖诪转讜讱 砖讚诪注转讛 诪爪讜讬讛 注讜谞砖 讗讜谞讗转讛 拽专讜讘 诇讘讗 讚专讱 讗讝讛专讛 讗诪专讜 讻诇 讛砖注专讬诐 谞谞注诇讜 讞讜抓 诪砖注专讬 讗讜谞讗讛 诪讻讗谉 讗诪专讜 砖讻诇 砖讗讚诐 注讜砖讛 讘谞讻住讬 讘讬转讜 讜诪讝讜谞讜转 讘谞讬讜 讜讘谞讜转讬讜 讜诪诇讘讜砖讬讛诐 讬诇讱 讘讛诐 讗讞专 注爪转 讗砖转讜 砖诪转讜讱 讻讱 砖诇讜诐 诪爪讜讬 讘转讜讱 讘讬转讜 讜诇注讜诇诐 讬讛讗 讗讚诐 讝讛讬专 讘转讘讜讗讛 讘转讜讱 讘讬转讜 砖讗讬谉 诪专讬讘讛 讗诇讗 注诇 注住拽讬 转讘讜讗讛 讚专讱 爪讞讜转 讗诪专讜 讘诪砖诇诐 砖注专讬 讚讘专讗 谞拽讬讟 讜讗转讬 转讬讙专讗:



讗注"驻 砖专讜讘 转驻诇讛 讗讬 讗驻砖专 砖诇讗 诇讬注谞讜转 讘讛 诪"诪 讻砖讛讬讗 讬讜爪讗讛 诪诪注诪拽讬 讛诇讘 注讚 砖讛讚诪注讛 讙讜讘专转 注诇讬讜 诪拽讜讘诇转 讘讬讜转专 讚专讱 爪讞讜转 讗诪专讜 诪讬讜诐 砖讞专讘 讘讬转 讛诪拽讚砖 谞谞注诇讜 砖注专讬 转驻诇讛 讜讗注"驻 砖砖注专讬 转驻诇讛 谞谞注诇讜 砖注专讬 讚诪注讛 诇讗 谞谞注诇讜:



诇注讜诇诐 讬讛讗 讗讚诐 讝讛讬专 讘讻讘讜讚 讗砖转讜 砖砖诪讬专讛 诪注讜诇讛 诪爪讜讬讛 讘讛 讛专讘讛 注讚 砖讗讬谉 讘专讻讛 诪爪讜讬讛 讘转讜讱 讘讬转讜 砖诇 讗讚诐 讗诇讗 讘砖讘讬诇 讗砖转讜 砖谞' 讜诇讗讘专诐 讛讬讟讬讘 讘注讘讜专讛:



讛诪讗讜谞讛 讗转 讛讙专 讘讚讘专讬诐 注讜讘专 讘砖诇砖讛 诇讗讜讬谉 讗诇 转讜谞讜 讗讬砖 讗转 讗讞讬讜 诇讗 转讜谞讜 讗讬砖 讗转 注诪讬转讜 讜讙专 诇讗 转讜谞讛 讜讗诐 诇讞爪讜 讜讛讜谞讛讜 讘诪诪讜谉 注讜讘专 讘砖诇砖讛 诇讗讜讬谉 讗诇 转讜谞讜 讗讬砖 讗转 讗讞讬讜 诇讗 转讜谞讜 讗讬砖 讗转 注诪讬转讜 讜诇讗 转诇讞爪谞讜 讛讗 诇诪讚转 砖诇讗讜 砖诇 讜讙专 诇讗 转讜谞讛 讗讬谞讜 讗诇讗 讘讗讜谞讗转 讚讘专讬诐 讜诇讗讜 砖诇 诇讗 转诇讞爪谞讜 讗讬谞讜 讗诇讗 讘讗讜谞讗转 诪诪讜谉 讜砖谞讬诐 讛讗讞专讬诐 讘讬谉 讘讗讜谞讗转 诪诪讜谉 讘讬谉 讘讗讜谞讗转 讚讘专讬诐:



转谞讜专 讛注砖讜讬 讞诇讬讜转 讞诇讬讜转 砖诇 讞专砖 讜讛注诪讬讚谉 讜谞转谉 讞讜诇 讘讬谉 讞讜诇讬讗 诇讞讜诇讬讗 讜讟讞 讗转 讛讻诇 诪讘讞讜抓 讘讟讬讟 讛专讬 讝讛 诪拽讘诇 讟讜诪讗讛 讜讗注"驻 砖谞转谉 讞讜诇 讘讬谉 讞讜诇讬讗 诇讞讜诇讬讗 讻讚讬 砖诇讗 转讻谞住 讛讟讬讞讛 讘讬谞讬讛诐 讜讬讛讗 驻讬专讜拽讜 谞拽诇 讻砖讬专爪讛 诇讟诇讟诇讜 诪诪拽讜诐 诇诪拽讜诐 诪讻讬讜谉 砖谞转讞讘专 谞转讞讘专 讜讛专讬 讛讜讗 讻讗诇讜 讻诇讜 砖诇 讞专住 讗讞讚 讜讻讘专 讘讬讗专谞讜讛 讘砖诇讬砖讬 砖诇 讘专讻讜转:



讻诇 砖讙讚讜专 讘讚专讻讬诐 讛讚转讬讬诐 讛专讬 讛讜讗 讘讻诇诇 讗讜谞讗讛 讗讘诇 注讜讘讚讬 讛讗诇讬诇讬诐 讗讬谞诐 讘讻诇诇 讗讞讜讛 讻讚讬 诇讻诇诇谉 讘讚讬谉 讗讜谞讗讛 讛讘讗讛 讚专讱 诪拽讞 讜诪诪讻专 讻诇诇 讗诪专讜 讞讻诪讬诐 诇讗 转讜谞讜 讗讬砖 讗转 注诪讬转讜 注诐 砖讗转讱 讘转讜专讛 讜讘诪爪讜转 讗诇 转讜谞讛讜:





转讜住驻讜转 专讬"讚

讛讘讗 注诇 讗砖转 讗讬砖 诪讬转转讜 讘讞谞拽 讜讬砖 诇讜 讞诇拽 诇注讜讛"讘. 驻讬' 讗诐 注砖讛 转砖讜讘讛 讜诪讗讬 讚讗诪专谉 诇注讬诇 讬讜专讚讬谉 诇讙讬讛谞诐 讜讗讬谞谉 注讜诇讬谉 讻砖诇讗 注砖讛 转砖讜讘讛:





驻专拽 讗讬讝讛讜 谞砖讱









砖讬讟讛 诪拽讜讘爪转

注诐 砖讗转讱 讘转讜专讛 讜讘诪爪讜转. 讻诇讜诪专 讗讜 讘诪爪讜转 讗祝 注诇 驻讬 砖讗讬谞讜 讞讻诐 讗诇 转讜谞讛讜 讻讬讜谉 讚诪讘谞讬 讬砖专讗诇 讛讜讗. 专讘讬谞讜 讬讛讜谞转谉 讝"诇. 讜讛专讬讟讘"讗 驻讬专砖 注诐 砖讗转讱 讗诇 转讜谞讛 驻讬专讜砖 讗砖转讱. 注讚 讻讗谉. 


讛讻诇 注诇 讬讚讬 砖诇讬讞 讜讻讜'. 讻诇讜诪专 砖讗讬谉 讛谞拽诪讛 谞注砖讬转 讗诇讗 注诇 讬讚讬 砖诇讬讞 讜讻讬讜谉 砖谞注砖讬转 注诇 讬讚讬 砖诇讬讞 驻注诪讬诐 砖讛砖诇讬讞 讛讜讗 专讞讜拽 讜讗讬谞讜 讬讻讜诇 诇讛谞拽诐 诪讬讚 讻讚讗诪专讬谞谉 讘诪住讻转 讘专讻讜转 砖讬砖 诪诇讗讱 砖讗讬谞讜 讬讻讜诇 诇讬诇讱 讻诇 讛注讜诇诐 讗诇讗 讘砖诇砖 讗讜 讘讗专讘注 讟讬住讜转 讜注讜诪讚 诇驻讜砖 讘讬谉 讻诇 讗讞转 讜讗讞转 讻讚讗诪专讬谞谉 讗诇讬讛讜 讘讚' 讜讻讜'. 讗讬 谞诪讬 驻注诪讬诐 砖讛讜讗 砖诇讬讞 诇讛谞拽诐 诪讛专讘讛 讘谞讬 讗讚诐 讜讝讛 讘住讜祝 讛注讜诇诐 讜讛讜讗 讛讜诇讱 讜诪拽讚讬诐 诪讬 砖谞讗诪专 诇讜 专讗砖讜谉 专讗砖讜谉 讻诇讜诪专 注诇 专讗砖讜谉 专讗砖讜谉 讜注诇 讗讞专讜谉 讗讞专讜谉 讜讘讬谉 讻讱 驻讜专注谞讜转 砖讜讛讛 诇讘讗 讗讘诇 讘砖注专讬 讗讜谞讗讛 讛拽讚讜砖 讘专讜讱 讛讜讗 讚谉 讘讻讘讜讚讜 讜讘注爪诪讜 讛驻讜专注谞讜转 诪诪讛专转 诇讘讗 诇驻讬 砖讘专讙注 讗讞讚 讛讜讗 讚谉 讻诇 讛注讜诇诐. 讛"专 讬讛讜谞转谉. 


讞转讻讜 讞讜诇讬讜转. 讛讻讬 讙专住 专砖"讬 驻讬专讜砖 转谞讜专 讛注砖讜讬 讞讜诇讬讜转 讞讜诇讬讜转 讜诪爪专驻讜 讘讻讘砖谉 讻诪砖驻讟 讻诇讬 讞专诐 讜讗讞专 讻讱 爪讬专祝 讛讞讜诇讬讜转 讜谞转谉 讞讜诇 讘讬谉 讞讜诇讬讗 诇讞讜诇讬讗 专讘讬 讗诇讬注讝专 诪讟讛专 砖讗讬谉 讝讛 讻注讬谉 讻诇讬 讞专住 讗诇讗 讻注讬谉 讻诇讬 讙诇诇讬诐 讜讞讻诪讬诐 诪讟诪讗讬谉 讚讗讝诇讬谞谉 讘讛专 讞讜诇讬讜转 砖讛诐 诪讞专住. 讜诇讗 谞讛讬专讗 讚讛讗 讘讻诇 讛住驻专讬诐 讙专住讬谞谉 讞转讻讜 讜讛讻讬 谞诪讬 讗讬转讗 讘讬专讜砖诇诪讬. 诇讻讱 谞专讗讛 讚讙专住讬谞谉 讞转讻讜 讞讜诇讬讜转 讜讛讻讬 驻讬专讜砖讜 讻砖讛讬讜 专讜爪讬诐 诇讟讛专谉 讻砖谞讟诪讗讜 讛讬讜 讞讜转讻讬谉 讗讜转谉 讞转讬讻讜转 驻讞讜转讜转 诪讚' 讟驻讞讬诐 讜拽讗诪专 讛讻讗 讚讗诐 讞转讻讜 讞讜诇讬讜转 讜谞转谉 讞讜诇 讘讬谉 讞讜诇讬讗 诇讞讜诇讬讗 讜讻讜'. 转诇诪讬讚 讛专"祝. 
讜讻转讘 讛专诪讘"谉 讜讝讛 诇砖讜谞讜: 讛讗 讚转谞谉 讘诪住讻转 讻诇讬诐 驻专拽 讛谉 转谞讜专 砖讞转讻讜 讞讜诇讬讜转 讜谞转谉 讞讜诇 讘讬谉 讞讜诇讬讗 诇讞讜诇讬讗 驻讬专砖 专讘讬谞讜 讞谞谞讗诇 讞讜诇讬讜转 诇专讞讘讜 讜谞转谉 讞讜诇 讘讬谉 讻诇 讞讜诇讬讗 讜讞讜诇讬讗 讜讗讬诇讜 诇讗 谞转谉 讞讜诇 讘讬谉 讞讜诇讬讗 诇讞讜诇讬讗 讛讬讛 讟诪讗 诇驻讬 砖讛讻讜讘讚 讛讜讗 诪讚讘讬拽 讻诇 讞讜诇讬讗 诇砖诇 诪讟讛 诪诪谞讛 讜讗诐 讛讜住拽 讟诪讗 讗讘诇 讛讞讜诇 砖讛讜讗 讘讬谞讬讛诐 讗讬谞讜 诪谞讬讞讜 诇讛讚讘拽 讜诪砖讜诐 讛讻讬 专讘讬 讗诇讬注讝专 诪讟讛专. 讜转讻诪讬诐 住讘专讬 讗祝 注诇 驻讬 讻谉 讛讜讗 谞讚讘拽 讬驻讛 讜讛讞讜诇 谞讻谞住 讘转讜讱 讛讟讬讟 砖讘转讜讱 讛讞讜诇讬讗 讜谞讚讘拽讜转 讝讜 讘讝讜 讜诪砖讜诐 讛讻讬 诪讟诪讗讬谉. 讜拽转谞讬 专讬砖讗 转谞讜专 砖讛讜讗 诪讞讜转讱 诪讘讬转 讛讗讜诪谉 讜注砖讛 诇讜 诇讬诪讜讚讬谉 谞转谞谉 注诇讬讜 讜讛讜讗 讟讛讜专. 谞讟诪讗 住诇拽 讗转 讛诇诪讜讚讬谉 讟讛讜专. 讛讞讝讬专谉 诇讜 讟讛讜专. 诪专讞谉 讘讟讬讟 诪拽讘诇 讟讜诪讗讛 讜讗讬谞讜 爪专讬讱 诇讛住讬拽讜 砖讻讘专 讛讜住拽. 讞转讻讜 讞讜诇讬讜转 讜讻讜' 驻讬专讜砖 转谞讜专 砖讛讜讗 诪讞讜转讱 诇讗专讻讜 诪诇诪注诇讛 诇诪讟讛 讜注砖讛 诇讜 诇诪讜讚讬讜 砖诇 讟讬讟 住讘讬讘 砖诪拽讬驻讬谉 讗讜转讜 讜讗讬谞诐 诪谞讬讞讬谉 讗讜转讜 诇讛转驻专讚 讗诐 谞转谞诐 注诇讬讜 讻砖讛讜讗 讟讛讜专 讻诇讜诪专 砖注讚讬讬谉 诇讗 讛讜住拽 砖讗讬谞讜 诪拽讘诇 讟讜诪讗讛 讜讛诇诪讜讚讬谉 诪讞讘专讬谉 讗讜转讜 诇拽讘诇 讟讜诪讗讛 诇讻砖讬住讬拽谞讜 讗诐 谞讟诪讗 讗诪专 讻讱 谞住转诇拽讜 讛诇讬诪讜讚讬谉 讟讛讜专 讻诪讜 砖谞砖讘专 砖讛诇诪讜讚讬谉 诪砖讜讬谉 讗讜转讜 讻诇讬. 讛讞讝讬专谉 诇讜 讟讛讜专 砖诪讗讞专 砖讛讜住拽 讜谞转驻专讚 讝讛 诪讝讛 砖讜讘 讗讬谉 讛诇诪讜讚讬谉 讬讻讜诇讬谉 诇讞讘专讜 讗诇讗 讗诐 讻谉 诪专讞讜 讘讟讬讟 诇转谞讜专 讜注诪讜讚讬谉. 讜讗诐 讞转讻讜 讞讜诇讬讜转 诇专讞讘讜 讻诇讜诪专 砖讗讬谉 诇诇讬诪讜讚讬谉 注住拽 讘讜 专讘讬 讗诇讬注讝专 诪讟讛专 诪驻谞讬 讛讟注诐 讛讗诪讜专 诇诪注诇讛. 讻讱 驻讬专砖 讛专讗讘"讚. 


讜讝讛 诇砖讜谉 讛"专 谞讬住讬诐 讙讗讜谉 讘住驻专 诪驻转讞 讛转诇诪讜讚 砖讞讬讘专. 讛讜注转拽 诪诇砖讜谉 讜专讘讬 讞转讻讜 讞讜诇讬讜转 讜谞转谉 讞讜诇 讜讻讜'. 讗驻专砖 注谞讬谉 讝讛 讘拽讜爪专 讻驻讬 讻诪讛 砖诇诪讚转讬 诪讚讘专讬 专讘讬谞讜 讛讗讬讬. 讛诪讞诇讜拽转 砖谞驻诇讛 讘讬谉 专讘讬 讗诇讬注讝专 讜讞讘讬专讬讜 讛讜讗 讘转谞讜专 砖谞注砖讛 诪讞讜诇讬讜转 讟讬讟 讘注讬拽专 注砖讬讬转讜 讗讞专 讻讱 谞转讞讘专讜 讗讜转诐 讞讜诇讬讜转 拽爪转诐 讗诇 拽爪转诐 讘讗讜驻谉 砖注砖讜 讘讬谉 讻诇 讞讜诇讬讗 讜讞讜诇讬讗 讞讜诇 讜讗讞专 讻讱 谞讙诪专讛 诪诇讗讻转 讛转谞讜专 讻专讗讜讬 讜讛讬讛 住讜讘专 专讘讬 讗诇讬注讝专 砖讛转谞讜专 讝讛 诇讛讬讜转 砖讛讬讛 讞讜诇 讘讬谉 讞讜诇讬讜转讬讜 讜讻砖专爪讛 诇驻专拽讜 讜诇讛住讬专 讛专讻讘转讜 讜诇讛讞讝讬专讜 讻讗砖专 讛讬讛 讘转讞诇讛 讬注诇讛 讘讬讚讜 讝讛 诇驻讬 砖讛讞讜诇 诪讜谞注 讛讞讜诇讬讜转 诪诇讛讚讘拽 拽爪转诐 讗诇 拽爪转诐 讜讗诐 讬驻讜专住讜 讛讞讜诇讬讜转 讞讝专讜 诇注讬拽专谉 砖讛讚讬谉 讛谞讜讛讙 讘讛诐 注转讛 讘讚讬谞诐 讛拽讜讚诐 砖讛诐 讞讜诇讬讜转 讘诇转讬 诪讜专讻讘讜转 讜讗诐 谞讻谞住 砖专抓 讘讗讜讬专 转谞讜专 讝讛 诇讗 讬讟诪讗 讻讚讬谉 讛转谞讜专 砖讞讜诇讬讜转讬讜 诪讚讜讘拽讜转 拽爪转谉 讗诇 拽爪转谉 砖讗诪专 讘讜 讛讻转讜讘 转谞讜专 讜讻讬专讬诐 讬讜转抓 讗讘诇 诇讗 讬拽专讗 讗爪诇讜 转谞讜专 讜诇讗 谞讚讜谉 讘讜 讻讚讬谉 讻诇讬 砖诪拽讘诇 讟讜诪讗讛 砖讛讜讗 讗爪诇讜 讻讗诇讜 讛讜讗 诪转驻专拽 讛讞诇拽讬诐 诇住讘转 讛讞讜诇 讛诪讘讚讬诇 讘讬谉 讞讜诇讬讜转讬讜 讜讗驻讬诇讜 砖谞驻诇 讛砖专抓 讘讗讜讬专讜 讟讛讜专. 讜讞讻诪讬诐 讗讬谉 讛驻专砖 讗爪诇诐 讘讬谉 讗诐 谞讞讘专讜 讞讜诇讬讜转讬讜 讘讞讜诇 讜讘讬谉 讗诐 谞转讞讘专讜 讘讝讜诇转 讛讞讜诇 讛讻诇 讗爪诇诐 讟诪讗 讻讚讬谉 讻诇讬 讞专住 砖诪讟诪讗 诪讗讜讬专讜. 注讚 讻讗谉. 
讜讝讛 诇砖讜谉 讛专讬讟讘"讗: 讘讻诇 讛住驻专讬诐 讻讗谉 讜讘诪拽讜诪讜 讘诪砖谞转 诪住讻转 讻诇讬诐 驻专拽 讛' 讙专住讬谞谉 讞转讻讜 讞讜诇讬讜转 讜讛转诐 诪砖诪注 讚诇讗 诪讬讬专讬 讗诇讗 讘转谞讜专 砖讛讬讛 砖诇诐 诪转讞诇转讜 讜谞讟诪讗 讜讘讗 讘注诇 讛讘讬转 讜讞转讱 讻讜诇讜 讞讜诇讬讜转 诇专讞讘讜 讞讝专 讜爪专祝 讛讞讜诇讬讜转 讜诪驻谞讬 讛驻讙讬诪讜转 砖谞驻讙诪讜 谞转谉 讞讜诇 讘讬谉 讞讜诇讬讗 诇讞讜诇讬讗. 专讘讬 讗诇讬注讝专 诪讟讛专 讚讞转讜讻讜 讝讛讜 讟讛专转讜 讚讛讜讛 诇讬讛 讻讗诇讜 谞转讜抓 专讜讘讜 讻讬讜谉 砖讗讬 讗驻砖专 诇讛砖转诪砖 讘讜 讗诇讗 讻砖谞转谉 讞讜诇 讘讬谉 讞讜诇讬讗 诇讞讜诇讬讗. 讜转讻诪讬诐 诪讟诪讗讬谉 讻讬讜谉 砖讗驻砖专 诇讛砖转诪砖 讘讜 讻讛讗讬 讙讜讜谞讗 讜诇讗 讞砖讜讘 讞转讜讱 讝讛 谞转讬爪讛. 讜讻诇 讛讬讻讗 砖诇讗 讛讜爪专讱 诇转转 讞讜诇 讘讬谉 讞讜诇讬讗 诇讞讜诇讬讗 诇讻讜诇讬 注诇诪讗 讟诪讗 讜讻诇 砖讞转讻讜 诇讗专讻讜 讚讘专讬 讛讻诇 讟讛讜专. 讜诪转谞讬转讬谉 讛讻讬 讗讬转讗 讘驻专拽 讛' 讚讻诇讬诐 转谞讜专 砖讘讗 诪讞讜转讱 诪讘讬转 讛讗讜诪谉 讞讜诇讬讜转 讞讜诇讬讜转 诇讗专讻讜 讜讻讜' 讞转讻讜 讞讜诇讬讜转 讜谞转谉 讞讜诇 讜讻讜'. 讜专讬砖讗 讗讬讬专讬 讻砖讛讬讛 诪讞讜转讱 诪讘讬转 讛讗讜诪谉 砖住诇讜拽 讛诇诪讜讚讬谉 讛讜讗 讟讛专转讜. 讜讛砖转讗 讗讬讬专讬 讻砖讛讬讛 砖诇诐 诪讘讬转 讛讗讜诪谉 讜谞讟诪讗 讜讞转讻讜 讘注诇 讛讘讬转 讻讚讬 诇讟讛专讜 讜讻谉 驻讬专砖讜 讘转讜住驻讜转. 注讚 讻讗谉.





诪讛专砖"讗 - 讞讬讚讜砖讬 讗讙讚讜转

诪"讚 讜讘爪诇注讬 砖诪讞讜 讻讜' 驻讬专讜砖 讛讻转讜讘讬诐 诇驻讬 讚专砖讛 讝讜 注"讬 爪诇注讬 砖讞讟讗转讬 诪谉 讛住驻拽 砖诪讞讜 讜谞讗住驻讜 注诇 砖讞讟讗转讬 讘讚讘专 谞讻讬诐 讛谞讛专讙讬诐 讘诪诇讞诪转 讘谞讬 注诪讜谉 讜谞讛专讙 讗讜专讬讛 注诪讛诐 讜讗谞讻讬 诇讗 讬讚注转讬 砖谞讛专讙 注诪讛诐 讜谞砖讗转讬 讗砖转讜 拽讜讚诐 砖谞讛专讙 讚讛"诇 住驻拽 讗"讗 诇诪驻专注 讜讗诪专 讘讞谞驻讬 诇注讙讬 讜讙讜' 砖讗诪专讜 讚专讱 诇注讙讛 讛讘讗 注诇 讗"讗 讻讜' 讜注诇讬 讞专拽讜 砖讬谞讬诪讜 砖讻讜讜谞转诐 讘讝讛 讛讬讛 注诇讬 讜讗驻砖专 砖讗诪专 砖注讜住拽讬诐 讘谞讙注讬诐 讻讜' 讜讛讬讛 诇讛诐 诇讬讝讛专 讘诇砖讜谞诐 讛专注 注诇讬 砖讛谞讙注讬诐 讘讗讬诐 注诇 诇砖讜谉 讛专注 讻讚讗诪专讬谞谉 讘注专讻讬谉 讜讗讙讘 讚谞拽讟 谞讙注讬诐 谞拽讟 谞诪讬 讗讛诇讜转 讚讘讻诇 诪拽讜诐 讛讜讝讻专讜 讘讛讚讚讬 讻讚讗诪专讬谞谉 讻诇讱 讗爪诇 谞讙注讬诐 讜讗讛诇讜转 讜讗诪专 讗讚谞讬 讻诪讛 讜讙讜' 讗诪专 讻谉 讚专讱 转砖讜讘讛 诇讛诐 讜讗诪专 讛砖讬讘讛 谞驻砖讬 讜讙讜' 讛讙诐 砖讛讬讬转讬 讞讬讬讘 诪讬转转 讛讙讜祝 讚讛讘讗 注诇 讗"讗 诪讬转转讜 讘讞谞拽 讛谞讛 谞驻砖讬 讜谞砖诪转讬 谞爪诇转 诪砖讜讗讬讛诐 诪讞讜砖讱 讜诪讚讬谞讛 砖诇 讙讬讛谞诐 砖谞转讞讬讬讘讜 讛诐 注诇 讛诇讘谞讜转 驻谞讬 讜诪转讬讬砖讘 讘讝讛 讚砖驻讬专 讗讬讻讗 诇诪讬诪专 讚讛讘讗 注诇 讗"讗 讛讜讛 诪讙' 砖讬讜专讚讬谉 讜讗讬谉 注讜诇讬谉 诪诪砖 讜讛讻讗 诇讗 拽讗诪专 讚讬砖 诇讜 讞诇拽 注讜讛"讘 讗诇讗 讘诪讬转转讜 讘讞谞拽 讻讚讗诪专讬谞谉 驻专拽 谞"讛 讚诪讬转转 讘"讚 讛讬讗 讻驻专转讜 讜讛砖转讗 谞诪讬 砖驻讬专 拽讗诪专 谞讜讞 诇讜 诇讗讚诐 砖讬讘讗 注诇 住驻拽 讗"讗 讻讜' 讚讛讬讬谞讜 讗驻讬诇讜 讘讗讬谞讜 谞讛专讙 讘讘"讚 讚讜诪讬讗 讚诪注砖讛 讚讜讚 讗讘诇 讜讚讗讬 讗"讗 讗诐 讗讬谞讜 谞讚讜谉 讘讘"讚 讗讬谞讜 讟讜讘 诪诪诇讘讬谉 讚转专讜讬讬讛讜 讬讜专讚讬谉 讜讗讬谉 注讜诇讬谉 讜讛转讜住' 驻讬' 讘注"讗 注"砖:


诪转诪专 讚讻转讬讘 讛讬讗 诪讜爪讗转 讻讜' 注讬讬谉 讘讝讛 讘讞讬讚讜砖讬 讗讙讚讜转 讚驻"拽 讚住讜讟讛:


讗诇 转讜谞讜 讗讬砖 讜讙讜'. 注诐 砖讗转讱 讘转讜专讛 讜讘诪爪讜转 谞专讗讛 诇驻专砖 诪讚砖讬谞讛 讻讗谉 讘讗讜谞讗转 讚讘专讬诐 诇讻转讜讘 注诪讬转讜 讜讘讗讜谞讗转 诪诪讜谉 讻转讬讘 讗讞讬讜 讚专砖讜 讘讗讜谞讗转 讚讘专讬诐 诪诇转 注诪讬转讜 注诐 砖讗转讱 讘转讜专讛 讜诪爪讜转 讗讘诇 诇讘注诇 注讘讬专讛 诪爪讜讛 诇讘讬讬砖 讜诇讛讜谞讜 讘讚讘专讬诐 讗讘诇 诪讗讞讬讜 讚讻转讬讘 讙讘讬 讗讜谞讗转 诪诪讜谉 诇讗 讗讬诪注讟 讘注诇 注讘讬专讛 讗诇讗 注讜讘讚 讻讜讻讘讬诐 讻讚讗诪专讬谞谉 讘讗讞讬讱 讚讻转讬讘 讙讘讬 专讬讘讬转 讜讚讜"拽:


诪讬讜诐 砖谞讞专讘 讘讛诪"拽 谞谞注诇讜 讻讜' 砖转诐 转驻诇转讬 讻讜'. 讜讛讜讗 诪讘讜讗专 讘注谞讬谉 砖诇诪讛 讗祝 讘讗专抓 讗讜讬讘讬讛诐 讜讛转驻诇诇讜 讗诇讬讱 讚专讱 讗专爪诐 讻讬 砖诐 驻转讜讞 讛讬讛 砖注专 砖诪讬诐 诪拽讜诐 转驻诇讛 诇注诇讜转 讻讜' 讻驻专砖"讬 讘驻' 讜讬爪讗 讜诪砖谞讞专讘 讛诪拽讜诐 讛讛讜讗 谞谞注诇 讛砖注专 讗砖专 砖诐 讚讜讙诪转 诪诇讱 讘"讜 砖讻讜注住 讜谞讜注诇 砖注专 讞爪讬专讜 讘驻谞讬 注讘讚讬讜 讜讘注讬 转驻诇讛 讜专讞诪讬诐 诪专讜讘讬诐 诇驻谞讬 讛诪拽讜诐 砖讬驻转讞 诪谞注讜诇 讛砖注专 讛讛讜讗 讜诪讝讛 谞专讗讛 诇驻专砖 讚讘讻"诪 砖转诐 讘砖讬"谉 讛讜讗 诇砖讜谉 驻转讬讞讛 讜诇讗 诇砖讜谉 住转讬诪讛 讻诪讜 砖转讜诐 讛注讬谉 讚讘诇注诐 讜讬砖转讜诐 讜讬住转讜诐 讜讬讙讜讘 讻讜' 讚驻"讘 讚注"讝 (住"讟) 讜讛讻讗 谞诪讬 讗讬讻讗 诇驻专讜砖讬 讛讻讬 砖讗诪专 讙诐 讻讬 讗讝注拽 讜讗砖讜注 注诇 爪专讜转讬 讗讬谉 讗谞讬 谞注谞讛 讘砖讜注讛 讜讝注拽讛 讘注诇诪讗 讗讱 砖转诐 讜驻转讞 讛砖注专 讛讜讗 转驻诇转讬 诇讗诇 讜诪讚拽讗诪专 讚讘注讬 驻转讬讞讛 砖诪注讬谞谉 诪讬谞讬讛 讚谞谞注诇 讛砖注专 砖诇 转驻诇讛 讜讚讜"拽. 讜讗诪专 讗注"驻 砖砖注专讬 转驻诇讛 谞谞注诇讜 砖注专讬 讚诪注讛 诇讗 讻讜' 讜讗诇 讚诪注转讬 讗诇 转讞专砖 讜讙讜' 注讬' 驻专砖"讬 讛讜讗 讚讞讜拽 讜谞专讗讛 诇驻专砖 砖住诪讱 讗住讬驻讗 讚拽专讗 砖讗诪专 讜讗诇 讚诪注转讬 讗诇 转讞专砖 讻讬 讙专 讜讙讜' 砖谞转谉 讟注诐 诇诪讛 讗讬谉 讗谞讬 谞注谞讛 讘转驻诇讛 讻诪讜 讘讚诪注讛 讙专 谞讗诪专 讛讚专 讘讗专抓 谞讻专讬讛 讻诪讜 讙专讬诐 讛讬讬转诐 讘讗专抓 诪爪专讬诐 讜讙讜' 讜注"讻 讻讬 讙专 讗谞讻讬 注诪讱 砖砖注专讬 讞爪专 诪诪"讛 谞注讜诇讬诐 诪诪谞讬 讜讗"讗 诇讬 诇讘讗 讘谞拽诇 诇驻谞讬讜 讘转驻诇转讬 讜爪专讜转讬 诪专讜讘讬诐 讻讬 转讜砖讘 讗谞讬 讻讻诇 讗讘讜转讬 砖讛诐 讛讬讜 专讙讬诇讬诐 讘讞爪专 诪诪"讛 讘讗"讬 讜诇讗 讻谉 讗谞讬 讙专 讘讗专抓 谞讻专讬讛 讗讘诇 转讜砖讘 讗谞讬 讻讻诇 讗讘讜转讬 讻砖讘讗 诇讛讬讜转 讬讜砖讘 讘砖诇讜讛 讘讗讜 诇讬 爪专讜转讬 讻诪讜 讘讗讘讜转讬 讻诪"砖 讘驻专拽 讞诇拽 讻诪砖"讻 讜讬砖讘 讗讬谞讜 讗诇讗 诇砖讜谉 爪注专 砖谞讗诪专 讜讬砖讘 讬注拽讘 讜讙讜' 讜讬讘讗 讬讜住祝 讗转 讚讘转诐 讜讬砖讘 讬砖专讗诇 讘讗专抓 讜讙讜' 讜讬拽专讘讜 讬诪讬 讬砖专讗诇 讜讙讜' 讜讬砖讘 讬砖专讗诇 讘砖讟讬诐 讜讬砖讘 讬讛讜讚讛 讜讙讜' 讻诪讘讜讗专 讘讘"专 讻砖讬砖专讗诇 诪讘拽砖讬诐 诇讬砖讘 讘砖诇讜讛 讘注讜讛"讝 讘讗 讛砖讟谉 讜诪拽讟专讙 讻讜' 注"砖:


讻诇 讛讛讜诇讱 讘注爪转 讗砖转讜 谞讜驻诇 讘讙讬讛谞诐 砖谞讗诪专 专拽 讜讙讜' 驻讬专讜砖 讛讻转讜讘 诇讗 讛讬讛 讻讗讞讗讘 讘讙讜讚诇 讛注讜谉 讻讚讗诪专讬谞谉 讘讞诇拽 拽诇讜转 砖注砖讛 讗讞讗讘 讻讞诪讜专讜转 砖注砖讛 讬专讘注诐 讻讜' 讗砖专 讛转诪讻专 诇讙讬讛谞诐 注"讬 注讜谞讜 砖讛讜讗 讗' 诪讙' 诪诇讻讬诐 砖讗讬谉 诇讛诐 讞诇拽 诇注讜讛"讘 讜讝讛 注"讬 讗砖专 讛住转讛 讜讙讜' 讜拽"诇:


讻诇 讛砖注专讬诐 谞谞注诇讜 讞讜抓 诪砖注专讬 讗讜谞讗讛 讻讜' 讗祝 讗诐 谞讗诪专 讚诇诪讚讬谉 诪谉 讛讻诇诇讜转 讘诪拽讜诐 砖谞讗诪专 讘讜 讞讜抓 讗讬谉 讝讛 住讜转专 讛讗 讚讗诪专 诇注讬诇 砖注专讬 讚诪注讛 诇讗 谞谞注诇讜 讚讛讬讬谞讜 讗讜谞讗讛 讛讬讬谞讜 讚诪注讛 讚诪转讜讱 砖讗讚诐 拽讜讘诇 注诇 讗讜谞讗转讜 讬讘讗 诇讬讚讬 讚诪注讛 讻讚讗诪专讬谞谉 诇注讬诇 讬讛讗 讝讛讬专 讘讗讜谞讗转 讗砖转讜 讚诪转讜讱 砖讚诪注转讛 讻讜' 讜讻讚驻专砖"讬 诇拽诪谉 讙讘讬 诪拽讜讘诇谞讬 诪讘讬转 讗讘讬 讗讘讗 诪讘讬转 讚讜讚 讻讜' 讞讜抓 诪砖注专讬 讗讜谞讗讛 讻讜' 讜拽专讜讘讛 诇讛讜专讬讚 讚诪注讛 注讻"诇 讜讬诇讬祝 诇讛 诪讚讻转讬讘 讛谞讛 讛' 谞爪讘 注诇 讞讜诪转 讗谞讱 讻讜' 讚"诪 讻砖砖注专 讛注讬专 谞谞注诇 讗讬谉 专讜讗讛 诪转讜讱 讛注讬专 诇讞讜爪讛 诇讛 讻讬 讛砖注专 诪驻住讬拽 讗讘诇 谞爪讘 注诇 讛讞讜诪讛 专讜讗讛 诇讞讜抓 讜讗讬谉 讛砖注专 讛谞谞注诇 诪驻住讬拽讜 诪诇专讗讜转 讞讜爪讛 讜拽"诇:


讙' 讗讬谉 讛驻专讙讜讚 讻讜' 讛讻讗 讗讬讬专讬 讗祝 讘讝诪谉 砖讘讛诪"拽 拽讬讬诐 砖讛砖注专 注讚讬讬谉 诇讗 讛讬讛 谞谞注诇 讗讱 讛驻专讙讜讚 砖讛讜讗 诪讞讬爪讜转 讜讬诇讜谉 讘注诇诪讗 谞讙讚 讛驻转讞 诇爪谞讬注讜转 讘注诇诪讗 讛讬讛 谞谞注诇 讜讗诪专 讚诪驻谞讬 讙' 讗诇讜 诇讗 讛讬讛 谞谞注诇 讜诪"讛 讙讘讬 讗讜谞讗讛 诇讗 讬诇讬祝 诇讬讛 诪讜谞爪讘 注诇 讞讜诪转 讜讙讜' 砖讻转讘谞讜 诇注讬诇 讚讛砖注专 讗讬谞讜 谞谞注诇 讘驻谞讬 讗讜谞讗讛 讜讚诪注讛 讘讝诪谉 砖讗讬谉 讘讛诪"拽 拽讬讬诐 讗诇讗 讬诇讬祝 诇讛 讛讻讗 诪转讬讘转 讗谞讱 砖诇讗 讛讬讛 讛驻专讙讜讚 谞谞注诇 讗祝 讘讝诪谉 砖讘讛诪"拽 拽讬讬诐:


诇注讜诇诐 讬讛讗 讗讚诐 讝讛讬专 讘转讘讜讗讛 讘转讜讱 讘讬转讜 讻讜' 专"诇 诇驻专谞住转 讘讬转讜 讚讗驻讬诇讜 讘砖注转 讘爪讜专转 砖讗住讜专 诇讗讚诐 诇讗爪讜专 转讘讜讗转讜 讻讚讗诪专讬谞谉 讘驻' 讛住驻讬谞讛 诪讬讛讗 讻讚讬 讛讜爪讗转讜 诇砖谞讛 砖专讬 讻讚驻讬' 专砖讘"诐 砖诐 讜拽"诇:


讗诇讗 注诇 注住拽讬 转讘讜讗讛 砖谞讗诪专 讜讬讚诇 讬砖专讗诇 讜讙讜' 讜驻专砖"讬 讜讬讚诇 讬砖专讗诇 诇注讬诇 诪讬谞讬讛 讻转讬讘 讜讬注诇讜 讜讬砖讞讬转讜 讗转 讬讘讜诇 讜讙讜' 注讻"诇 讗讘诇 拽砖讛 讚讘讛讗讬 拽专讗 讻转讬讘 谞诪讬 讜诇讗 讬砖讗讬专讜 诪讞讬讛 讘讬砖专讗诇 讜砖讛 讜砖讜专 讜讞诪讜专 讜讗讬诪讗 讚诪砖"讛 拽专讗诐 讚诇讬诐 讜谞专讗讛 诇驻专砖 讚诪砖诪注 诇讬讛 讜讬讚诇 讬砖专讗诇 讗拽专讗 讚诇拽诪讬讛 讘住诪讜讱 拽讗讬 砖谞讗诪专 讻讬 讛诐 讜诪拽谞讬讛诐 讬注诇讜 讜讙讜' 讜讬讘讗讜 讘讗专抓 诇砖讞转讛 砖讘讗讜 注诐 诪拽谞讬讛诐 诇砖讞转 讛转讘讜讗讛 讻驻专砖"讬 砖诐 讜注诇讛 拽讗讬 讜讬讚诇 讬砖专讗诇 讜讛讜讗 诪讘讜讗专 讻讬 砖讗专 讚讘专讬诐 讗讬谞谉 讛讻专讞讬讬诐 讻"讻 诇讗讚诐 讻诪讜 讛诇讞诐 讜讛转讘讜讗讛 讜诇讻讱 诇讗 拽专讗诐 讚诇讬诐 讗诇讗 注诇 注住拽讬 讞住专讜谉 讛转讘讜讗讛 讜拽"诇:


讗讬谉 讛讘专讻讛 诪爪讜讬讛 讻讜' 砖谞讗诪专 讜诇讗讘专诐 讛讬讟讬讘 讘注讘讜专讛 讚诇驻讬 驻砖讜讟讜 讛讜讗 诪拽专讗 讞住专 讜讻讗诇讜 讗诪专 讜诇讗讘专诐 讛讬讟讬讘 驻专注讛 讘注讘讜专讛 讻驻专砖"讬 讘讞讜诪砖 讜诇讻讱 讚专砖讜 讛讬讟讬讘 诪讬 砖讘讬讚讜 讛讟讜讘讛 讜讛讘专讻讛 砖讛讜讗 讛砖"讬 讛讬讟讬讘 诇讜 讘注讘讜专讛 讜拽"诇:





诪讛专"诐

讚"讛 讞转讻讜 讞讜诇讬讜转 讜讻讜' 讜讛讻讬 转谞谉 讘诪住讻转 讻诇讬诐 讞转讻讜 诇专讞讘讜 讻讜'. 讬砖 诇讛拽砖讜转 诪讛 诪讘讬讗讬谉 讛转讜住' 专讗讬讛 诪诪转谞讬' 讝讜 讜讛讗 讛讗 诪转谞讬' 讗讬讬专讬 砖讛专讞讬拽 讛讟驻诇讛 诇诪讟讛 诪住讘讬讘 诇转谞讜专 讜讛谞讬讞 爪专讜专 讗讜 讞讜诇 砖诐 讜诇讻讱 讘讝讛 诪讜讚讬诐 讞讻诪讬诐 诇专"讗 讚讟讛讜专 讚讘讛讗 诪转谞讬转讬谉 诇讬讻讗 诪讗谉 讚驻诇讬讙 讜驻诇讜讙转讗 讚专"讗 讜讞讻诪讬诐 诪讬转谞讬讗 砖诐 讘转专 讛讻讬 讜讗讬讬专讬 砖诇讗 讛专讞讬拽 讛讟驻诇讛 诇诪讟讛 讗诇讗 讛谞讬讞 讞讜诇 诇诪注诇讛 讘讬谉 讛讞讜诇讬讜转 讜注讬讬谉 砖诐 讘驻讬专讜砖 专讘讬谞讜 砖诪砖讜谉 讜爪"诇 讚讛转讜住' 诪讘讬讗讬谉 专讗讬讛 讚讚讜拽讗 讞讜诇 讬讘砖 讚讜诪讬讗 讚爪专讜专 讟讛讜专 讻砖谞转谉 讘诪拽讜诐 砖讛专讞讬拽 讛讟驻诇讛 讜讘讝讛 讚"讛 诪讜讚讬诐 讚讟讛讜专 讗讘诇 讻砖讛讞讜诇 讗讬谞讜 讬讘砖 讛讜讗 谞拽专讗 讙"讻 讟驻诇讛 讜讞砖讬讘 讻诪讜 讟讬讟 讟诪讗 诇讻"注 讗驻讬' 诇专"讗:





讞讻诪转 砖诇诪讛

讙诪' 砖讗转讱 讘转讜专讛 讜讘诪爪讜转 讗诇 转讜谞讜 讗诪专 专讘 讻讜' 讻爪"诇:





诪讛专"诐 砖讬祝

讙诪专讗 讛讬讗 诪讜爪转 讻讜'. 诪拽砖讬谉 讚诇诪讗 砖讗谞讬 讛转诐 讚诇讗 讛讬转讛 讛爪诇讛 讬讜转专 注"讬 讛诇讘谞转 驻谞讬诐 讜住讘专讛 诪诪谞"驻 讗诐 讬专爪讛 诇讛讜讚讜转 讬讜讚讛 讗祝 注"讬 讛专诪讝 讛讻专 谞讗 诇诪讬 讜讻讜' 讜讗诐 诇讗 讬专爪讛 诇讛讜讚讜转 讗祝 讻讬 转讗诪专 诇讬讛讜讚讛 谞讘注诇转讬 转诇讘讬谉 驻谞讬讜 讜讛讜讗 讬讻驻讜专 讜诇讗 转谞爪诇 讗讘诇 诇注讜诇诐 讛讬讻讗 砖讬砖 讘讛 讛爪诇讛 注"讬 讛诇讘谞讛 讗讬谞讜 讞讬讬讘 砖讬讞专讬砖 讜诇讛砖诇讬讱 注爪诪讜 诇讻讘砖谉 讛讗砖:


讙诪' 讗讜谞讗转讛 拽专讜讘讛 讚讗诪专 专"讗 讜讻讜'. 讻谞"诇 诇讛讙讬讛 讜拽"诇:


讙诪' 讻诇 讛砖注专讬诐 谞谞注诇讜 讞讜抓 诪砖注专讬 讗讜谞讗讛 讜讻讜'. 注"讻 讗讬讬专讬 诇讗讞专 讛讞讜专讘谉 讚砖讗专 砖注专讬 转驻诇讛 谞谞注诇讜 讜拽专讗 讚注诪讜住 讗讬讬专讬 拽讜讚诐 讞讜专讘谉 讚讚' 谞转谞讘讗讜 讘驻专拽 讗' 讛讜砖注 讬砖注讬讛 注诪讜住 诪讬讻讛 砖谞转讬诐 诇驻谞讬 讛专注砖 讜诇注讬诇 讚诪讬讬转讬 诪拽专讗 讚讚讜讚 讗诇 讚诪注转讬 讗诇 转讞专砖 谞讬讞讗 讚诇诪讛 诇讗 讛转驻诇诇 讙"讻 专讗讛 讚诪注转讬 讗诇讜 讛讬讛 讗驻砖专 砖讬讜谞注诇讜 讛讜"诇 诇讛转驻诇诇 注诇讬讜. 讜诪讻讗谉 拽砖讛 诇讬 拽爪转 注诇 转驻诇转谞讜 诪讻谞讬住讬 讚诪注讛 讛讻谞讬住讜 讚诪注讜转讬谞讜 讜讻讜':


讙诪' 讜讗诪专 专"讬 诇注讜诇诐 讬讛讗 讗讚诐 讝讛讬专 讘转讘讜讗讛 讻讜'. 诪住讚专 讻诇 诇注讜诇诐 讬讛讗 讝讛讬专 讘讛讚讚讬 讜拽专讗 讚诪讬讬转讬 [讞诇讘 讞讟讬诐 讻讜'] 讗诪专讬 讗讬谞砖讬 [讻讚 诪讬砖诇诐 砖注专讬] 讛讜讬 讻讟讜注谞讜 讞讟讬谉 讜讛讜讚讛 诇讜 讘砖注讜专讬谉:


讙诪' 砖谞讗诪专 讜诇讗讘专诐 讛讬讟讬讘 讘注讘讜专讛. 诇讻讗讜专讛 讗讬谉 专讗讬讛 诪讛转诐 讚注"讬 砖讗诪专 讗讞讜转讬 讛讬讗 讜讛讬讗 讬驻转 诪专讗讛 讛讬转讛 谞转谞讜 诇讜 专拽 转讬转讬 诪讛讬 转讬转讬 诪爪讬谞讜 讛讟讘讛 诇讗讬砖 讘砖讘讬诇 讗砖转讜:


讘专砖"讬 讘讚"讛 砖诪讞讜 讻讜' 讗诐 拽专注讜谞讬 诇讗 诪爪讗讜 讚诐. 讚拽讚拽 诪诇转 讚诪讜 讚拽讗讬 讗讗讜转谉 讗谞砖讬诐 讜诇讻谉 讛讜讻专讞 诇驻专砖讜 讜诇讗 诪爪讗讜 讚诐 [讜诇讗 驻讬专砖 讚诇讗 讛讬讛 砖讜转转 讚诐]:


讘转讜住' 讘讚"讛 谞讜讞 诇讜 讜讻讜' 讜讻"转 讚讛转诐 讘诇讗 讗诪专 诪注讻砖讬讜 讚诪讜拽讬 讻讜'. 讜讟注诪讗 讚专"讬 讚诪讙讜专砖转 讜讗讬谞讛 诪讙讜专砖转 讜诪讬讬转讬 讗砖诐 转诇讜讬 讚讻诇 砖注讛 讛讜讗 讘住驻拽 砖诪讗 注转讛 讛注转 砖住诪讜讱 诇诪讬转讛 讜讻讬 诇讗 诪讬讬转 诇讗 讗诪专讬' 讛讜讘专专 诇诪驻专注 砖讗"讗 讛讬转讛 [讚住"诇 讗讬谉 讘专讬专讛] 讻驻讬专砖"讬 砖诐:


讘讗"讚 诪讙专砖讬谉 诇讙诪专讬 讘诇讗 砖讜诐 转谞讗讬 讜讻讜'. 诪讻讗谉 转讬拽谉 专"讬 诪驻讗专讬"讝 讘注谞讬谉 讙讟 砖讻"诪 砖谞讜转谞讬谉 讘诇讬 转谞讗讬 讜注讜砖讬谉 拽讬砖讜专 讘拽谞住 讜讻讜' 讻"讻 诪讛专"砖 讬爪"讜 住讜祝 讙讬讟讬谉:


讘讗"讚 诇讻讱 拽专讬 诇讬讛 住驻拽 讗"讗. 诇讻讗讜专讛 讚讜讚 诇讗 讞讟讗 讻诇诇 诪讗讜诪讛 专拽 讘注讬谞讬 讛注诐 讛讬讛 谞专讗讛 讻讗"讗:


讘讗"讚 讜诇讻诇 讛驻讬专讜砖讬诐 拽砖讛 讻讜' 诪诪讗诪专 讚讜讚. 讚讗讬讛讜 拽讗诪专 讜讚讗讬 讗"讗 讟讜讘 诪诪诇讘讬谉 诇讻讗讜专讛 讗驻砖专 诇讜诪专 讚诇专讘讜转讗 拽讗诪专 讚讜讚讗讬 讗"讗 驻砖讬讟讗 讚谞讜讞 诇讜 讻讬讜谉 讚诪讬转转讜 讘讞谞拽 讜住专 注讜谞讜 讜讞讟讗转讜 转讻讜驻专 讜讻诇 讬砖专讗诇 讬砖 诇讛谉 讞诇拽 诇注讜讛"讘 讗讗诇讜 讛谉 讛谞砖专驻讬谉 讜讛谞讞谞拽讬谉 讜讛谞讛专讙讬谉 拽讗讬 讗诇讗 讗驻讬诇讜 住驻拽 讗"讗 砖诇讗 谞诪住专讜 诇讘"讚 诪"诪 注讜谞砖讜 砖诇 讞谞拽 砖讛讬讛 专讗讜讬 诇讜 讘注讜讛"讝 讗讜转讜 注讜谞砖 讬砖 诇讜 诇注讜讛"讘 砖讗讬谉 住讘专讗 诇注讜谞砖讜 讬讜转专 讜讬讛讬讛 讙专注 住驻拽 诪讜讚讗讬 讜讚讜讚 诇驻讬 讚讘专讬讛诐 讛砖讬讘 诇讛诐 [砖讗诪专讜 诇讜] 讛讘讗 注诇 讗"讗 诪讬转转讜 讘诪讗讬 讜讗诪专 诇讛诐 讘讞谞拽 讜讬砖 诇讜 讜讻讜':


讘转讜住' 讘讚"讛 讞转讻讜 讞讜诇讬讜转 讜讻讜' 讜讛讻讬 转谞谉 讻讜'. 讗驻砖专 讻驻砖讜讟讜 讚讗讬讬转讬 专讗讬讛 讚诇讗 转讬诪讗 驻诇讜讙转讬讬讛讜 讛讜讗 诪砖讜诐 讚谞讞转讱 诇讞讜诇讬讜转 讜诇讬讻讗 转讜专转 讻诇讬 注诇讬讜 讜谞转谉 讞讜诇 讚谞拽讟 专"诇 诇讞讘专讜 砖讘专 讗诇 砖讘专 诇讝"讗 讗诐 诇讗 谞转谉 讞讜诇 诇讻"注 讗祝 砖谞讞转讱 转讜专转 讻诇讬 注诇讬讜 砖讛讟驻讬诇讛 诪讞讘专转讜 讻讜' 讜讛讗 专讗讬讛 讗诐 诪专讞讜 讘讟讬讟 讟诪讗 讗祝 砖谞讞转讱 讜讻谉 讛专讞讬拽 讗转 讛讟驻讬诇讛 讟注诪讗 讚讛专讞讬拽 讛讗 诇讗"讛 讟诪讗 专拽 驻诇讜讙转讬讬讛讜 诪砖讜诐 讚讛讞讜诇 诪驻专讬讚谉. 讜诪"砖 拽转谞讬 讞讜诇 讜讻讜' 诇讜诪专 讚诪"砖 讞讜诇 诪讟讬讟 讜诇诪讛 讬讞砖讘 驻讬专讜讚 讗讜 诪讘讬讗讬谉 专讗讬讛 讚讞讜诇 诪驻专讬讚 诪砖"讛 专"讗 诪讟讛专 讜讻谉 讘讛专讞讬拽 讗转 讛讟驻讬诇讛 诪砖"讛 讟讛讜专 讜诪讚诪讬 讞讜诇 讘讬谉 讞讜诇讬讗 诇讞讜诇讬讗 诇讞讜诇 讘讬谉 讛讟驻讬诇讛 诇转谞讜专 诇讛讚讚讬 讜砖诇讗 转讬诪讗 讗"讻 诪"砖 讛转诐 诇讻"注 讟讛讜专 讜讛讻讗 驻诇讬讙讬 诇讝"讗 讛转诐 拽转谞讬 讞讜诇 讚讜诪讬讗 讚爪专讜专 讜讻讜':





专砖"砖

讙诪专讗 讻诇 讛砖注专讬诐 谞谞注诇讬诐 讻讜'. 诇拽诪谉 注"讘 讜注"砖 讘驻专砖"讬 讜转讜住':



转讚"讛 谞讜讞 (讘住讜驻讜). 讜诇讻讛"驻 拽砖讛 讚讗驻讬' 讘讗 注诇 讗"讗 讜讚讗讬 讻讜'. 诇驻诪砖"讻 转专"讬 讘专讬砖 讘专讻讜转 砖注讜谞砖 讛住驻拽 讬讜转专 诪讛讜讚讗讬 讬"诇 讚诇专讘讜转讗 谞拽讟 住驻拽:



专砖"讬 讚"讛 讗讬谞讜 谞谞注诇. 诇讛驻住讬讚 讻讜'. 谞专讗讛 讚爪"诇 诇讛驻住讬拽:



专砖"讬 讚"讛 讜讞讻诪讬诐. 砖讗专 转谞讜专讬诐 砖诇讛诐 讛讬讜 注砖讜讬诐 讻讜'. 讻爪"诇:





讘谉 讬讛讜讬讚注

谞讜止讞址 诇讜止 诇指讗指讚指诐, 砖讈侄讬旨指讘讜止讗 注址诇 住指驻值拽 讗值砖讈侄转志讗执讬砖讈, 讜职讗址诇 讬址诇职讘旨执讬谉 驻旨职谞值讬 讞植讘值专讜止 讘旨指专址讘旨执讬诐. 讗讬谉 讻讜谞转讜 诇讜诪专 砖讬注砖讛 讝讛 讛注讜谉 砖诇 住驻拽 讗砖转 讗讬砖 讜讗诇 讬注砖讛 注讜谉 讝讛 讚讛诇讘谞转 驻谞讬诐 讚讝讛 诇讗 谞讬转谉 诇讛讗诪专! 讗讱 讻讜谞转讜 砖讬讛讬讛 谞讞砖讚 讘讚讘专 讝讛 讜讗诇 讬诇讘讬谉 驻谞讬 讞讘讬专讜 讘专讘讬诐 讻讚讬 诇讛爪讬诇 注爪诪讜 诪谉 讛讞砖讚 讛讝讛 讚讛讬讬谞讜 砖讛讜讗 谞讞砖讚 讘讚讘专 讝讛 砖讗讜诪专讬诐 砖讘讗 注诇 住驻拽 讗砖转 讗讬砖 讜讬讜讻诇 诇讘专专 讛讚讘专 诇谞拽讜转 注爪诪讜 诪谉 讛讞砖讚 讗讱 诇讗 讬讜讻诇 诇讘专专 讛讚讘专 讜诇谞拽讜转 注爪诪讜 讗诇讗 讗诐 讻谉 讬诇讘讬谉 驻谞讬 讞讘讬专讜 讘专讘讬诐 砖讬讙诇讛 诪讬 讛讜讗 讝讛 讜诪讛 讛讬讛 讛讚讘专 讛讝讛, 讜注诇 讝讛 讗讜诪专 谞讜讞 诇讜 砖讬砖讗专 注诇讬讜 讞砖讚 讝讛 砖讗讜诪专讬诐 注诇讬讜 砖讘讗 注诇 住驻拽 讗砖转 讗讬砖 讜讗诇 讬诇讘讬谉 驻谞讬 讞讘讬专讜 讻讚讬 诇谞拽讜转 注爪诪讜 诪谉 讛讞砖讚.
诪讬讛讜 讗诐 谞讞砖讚 砖讘讗 注诇 讜讚讗讬 讗砖转 讗讬砖 讜讬讜讻诇 诇谞拽讜转 注爪诪讜 注诇 讬讚讬 砖讬讙诇讛 讗讬讝讛 讚讘专 注诇 讞讘讬专讜 讗祝 注诇 驻讬 砖讘讝讛 讬讛讬讛 讛诇讘谞转 驻谞讬诐 诇讞讘讬专讜 讬讙诇讛 讜讬讘专专 讛讚讘专 讜讗诇 讬讞讜砖 诇讛诇讘谞转 驻谞讬诐 砖诇 讞讘讬专讜 讻讚讬 诇讛爪讬诇 注爪诪讜 诪谉 讞砖讚 注讜谉 讞诪讜专 砖讛讜讗 注讜谉 讗砖转 讗讬砖 讜讚讗讬.
讜讘讙诪专讗 讗诪专 诪谞讗 诇讬讛 讚讞诪讜专 讛诇讘谞转 驻谞讬诐 讻诇 讻讱 砖讬拽讘诇 注诇讬讜 讛讗讚诐 诇注讝 讜讞砖讚 砖诇 住驻拽 讗砖转 讗讬砖 讜讗诇 讬诇讘讬谉 驻谞讬 讞讘讬专讜 讻讚讬 诇谞拽讜转 注爪诪讜 诪谉 讛讞砖讚? 讜注诇 讝讛 讛讘讬讗 讚专砖讗 讚讚专砖 专讘讗 讚诪砖诪注 诪讬谞讛 砖讬砖 讚讘专 拽砖讛 讘讛诇讘谞转 驻谞讬诐 砖讗讬谞讜 谞诪爪讗 讘注讜谉 讛讘讗 注诇 讗砖转 讗讬砖 讜讛讜讗 讚讝讛 讬砖 诇讜 讞诇拽 诇注讜诇诐 讛讘讗 讗讞专 砖讛诪讬转讜讛讜 讘讞谞拽 讗讘诇 讝讛 讗讬谉 诇讜 讞诇拽 诇注讜诇诐 讛讘讗 讜诪讗讞专 讚讬砖 讘讛诇讘谞转 驻谞讬诐 讚讘专 拽砖讛 诪讗讚 讚讗讬谉 诇讜 讞诇拽 诇注讜诇诐 讛讘讗 诇讛讻讬 砖驻讬专 讗诪专 专讘讬 讬讜讞谞谉 讚谞讜讞 诇讜 诇讗讚诐 诇拽讘诇 注诇讬讜 讛讞砖讚 讜讛诇注讝 砖诇 住驻拽 讗砖转 讗讬砖 讜讗诇 讬诇讘讬谉 驻谞讬 讞讘讬专讜 讻讚讬 诇谞拽讜转 注爪诪讜 诪讞砖讚 讜诇注讝 讝讛.



讚旨指讜执讚, 讛址讘旨指讗 注址诇 讗值砖讈侄转志讗执讬砖讈 诪执讬转指转讜止 讘旨址诪旨侄讛. 拽砖讗 讗讬讱 拽讜专讬谉 讗讜转讜 讘砖诪讜 讻诪讜 讛讚讬讜讟 讜讗讬谉 诪讝讻讬专讬谉 讗讜转讜 讘砖诐 诪诇讱 讗讜 诇讗 讬讝讻讬专讜 砖诪讜 讻诇诇? 讜谞专讗讛 诇讬 讘住"讚 讻讬 讛讜讗 诪专讜讘 注谞讜讛 砖诇讜 讙讝专 讗讜诪专 讚讻诇 注转 砖讛讜讗 讬讜砖讘 讜诇讜诪讚 转讜专讛 讘讬转 讛诪讚专砖 注诐 讛讞讻诪讬诐 讜讛转诇诪讬讚讬诐 讬讝讻讬专讜 砖诪讜 讘诇讬 转讜讗专 诪诇讻讜转 讜讻讗砖专 谞讛讙 注讜讚 注谞讜讛 讘讬砖讬讘转讜 砖诇讗 讛讬讛 讬讜砖讘 讘讬转 讛诪讚专砖 注诇 讛讻住讗 讗诇讗 注诇 讛拽专拽注 讜砖讜谞讛 诇讞讻诪讬诐.
讗诪谞诐 拽砖讗 讘诪讗诪专 讝讛 讛诇讗 讻讜诇讬 注诇诪讗 诪讜讚讬诐 讚讘转 砖讘注 讛讬讛 诇讛 讙讟 诪讗讜专讬讛 讜讗驻讬诇讜 讗讜讬讘讬讜 诇讗 讬讻讞讬砖讜 讘讝讛 讜专拽 讛讬讜 讗讜诪专讬诐 砖讙专砖讛 注诇 转谞讗讬 讗诐 讬诪讜转 讜谞诪爪讗 讘讗 注诇 住驻拽 讗砖转 讗讬砖 讜讗诐 讻谉 讬讗诪专讜 诇讜 注诇 住指驻值拽 讗值砖讈侄转志讗执讬砖讈 讘旨址诪旨侄讛 讜诇诪讛 砖讗诇讜 讗讜转讜 注诇 讜讚讗讬 讗砖转 讗讬砖 讚讗讬谉 讝讛 注谞讬谉 砖诇讜 讜诪讛 转讜注诇转 讬砖 诇讛诐 讘砖讗诇讛 讝讜?
讜谞专讗讛 诇讬 讘住"讚 讻讬 砖讗诇讜 讗讜转讜 注诇 讗砖转 讗讬砖 讜讚讗讬 讻讚讬 砖讬砖讬讘 诪讬转转讜 讘讞谞拽 讜讗讝 讗祝 注诇 驻讬 讚注讜讘讚讗 讚讬讚讬讛 讛讬转讛 住驻拽 讗砖转 讗讬砖 讞砖讘讜 砖讬讜注讬诇 诇讛诐 讚讘讜专 讝讛 砖诪讜爪讗 诪驻讬讜 诪讬转讛 讘讞谞拽 注诇 讗砖转 讗讬砖 砖讬诇讻讚 讘讜 讙诐 讘住驻拽 讗砖转 讗讬砖 诪砖讜诐 讚讘专讬转 讻专讜转讛 诇砖驻转讬诐 讜讻讗砖专 讟注谉 讚讜诪讛 砖专讗讜讬 诇讛讬讜转 谞转驻住 讘讚讘讜专讜 砖讗诪专 讘侄谉 诪指讜侄转 讛讜旨讗 讛指讗执讬砖讈 讛址讝旨侄讛 (砖诪讜讗诇 讘' 讬讘, 讛) 讜讻诪讜 砖讗诪专讜 讘讝讜讛专 讘专讗砖讬转 (讝讛专 讞诇拽 讗, 讚祝 讞:) 砖讗诪专 讛讗 诪诇讛 讞讚讗 讗讬转 诇讬 讙讘讬讛 讚讗讬讛讜 讗驻转讞 驻讜诪讬讛 讜讗诪专 '讞址讬 讛殖' 讻执旨讬 讘侄谉 诪指讜侄转 讛指讗执讬砖讈 讛指注止砖侄讉讛 讝止讗转' 讜讗讬讛讜 讚谉 诇谞驻砖讬讛 讟讜专谞讬讬讗 讗讬转 诇讬 注诇讬讛 注讬讬谉 砖诐. 讻谉 讛诐 专爪讜 砖讬砖讬讘 讻讱 讻讚讬 砖讬讛讬讛 谞转驻住 讘讻讱 讗讱 讘讗诪转 讛讜讗 讬讜讚注 讚讘转 砖讘注 讛讬转讛 诪讙讜专砖转 讙诪讜专讛 讘诇讬 砖讜诐 转谞讗讬 讜讗诐 讻谉 讗讬谉 讻讗谉 讗驻讬诇讜 住驻拽 讗砖转 讗讬砖.
讜诇讻讱 讛砖讬讘 讘驻讛 诪诇讗 讛址讘旨指讗 注址诇 讗值砖讈侄转志讗执讬砖讈 诪执讬转指转讜止 讘旨职讞侄谞侄拽 讜讘讝讛 诪讜讘谉 讛讟注诐 讚讛讬讜 砖讜讗诇讬诐 讗讜转讜 砖讗诇讛 讝讜 讘讝诪谉 砖讛讬讜 注讜住拽讬诐 讘谞讙注讬诐 讜讗讛诇讜转 讜讛讬讬谞讜 讻讬 讛注讜住拽讬诐 讘讛诇讻讜转 谞讙注讬诐 讜讻谉 讘讟讛专讜转 讘讗讛诇讜转 讜讻讬讜爪讗 讛诐 拽驻讚讬 讜讝讛讬专讬 砖诇讗 诇讚讘专 讘谞讻讞 诪砖讜诐 讞砖砖 '讘专讬转 讻专讜转讛 诇砖驻转讬诐' 讜讻诪讜 砖诪爪讬谞讜 讘讙诪专讗 (砖讘讜注讜转 诇讜.) 砖讗诪专 专讘 讬讛讜讚讛 诇专讘 讻讛谞讗 '讻谞讛' 砖诇讗 转讚讘专 讘谞讻讞 讚讘专讬转 讻专讜转讛 诇砖驻转讬诐, 讜诇讻讱 讘注转 砖注讜住拽讬诐 讘谞讙注讬诐 讜讗讛诇讜转 讚讗讜转讛 砖注讛 拽驻讚讬 讜讞讬讬砖讬 诪砖讜诐 讘专讬转 讻专讜转讛 诇砖驻转讬诐 专爪讜 讛诐 诇诇讻讚讜 讘讝讛 讘讗讜转讛 诪注砖讛 讗讱 讘讗诪转 诇讗 讞砖 诪驻谞讬 讻讬 讗驻讬诇讜 住驻拽 讗砖转 讗讬砖 诇讗 讛讜讛 讚讛讬转讛 诪讙讜专砖转 讙诪讜专讛.



诇职注讜止诇指诐 讬职讛值讗 讗指讚指诐 讝指讛执讬专 讘旨职讗讜止谞指讗址转 讗执砖讈职转旨讜止, 砖讈侄诪执转旨讜止讱职 砖讈侄讚旨执诪职注指转指讛旨 诪职爪讜旨讬指讛, 讗讜止谞指讗指转指讛旨 拽职专讜止讘指讛. 谞专讗讛 诇讬 讘住"讚 讛讟注诐 砖转诇讛 讛讚讘专 讘旨职讚执诪职注指转指讛旨 讚讬讚讜注 砖讛谞砖讬诐 诪讜砖专砖讬诐 讘诪诇讻讜转 讛谞拽专讗转 专讞诇 注拽专转 讛讘讬转 讜讻转讘 专讘讬谞讜 讝"诇 讘砖注专 讛讻讜谞讜转 讘驻住讜拽 驻旨讜止转值讞址 讗侄转 讬指讚侄讱指 讜旨诪址砖职讉讘执旨讬注址 诇职讻指诇 讞址讬 专指爪讜止谉 (转讛诇讬诐 拽诪讛, 讟讝) 砖讗讜诪专讬诐 讘讻诇 讬讜诐 讜讝讛 诇砖讜谞讜 讬砖 砖谞讬 讚诪注讜转 砖诪讛谉 讬讜爪讗 讛讚讬谉 讜讛诐 诇诪讟讛 讘谞讜拽讘讛 讛谞拽专讗转 专讞诇 讗砖专 讙诐 讛讬讗 讘讙讬诪讟专讬讗 讚旨执诪职注指讛 [119] 砖谞讬 驻注诪讬诐 讜诇讻谉 谞专诪讝转 专指讞值诇 [119脳2=238] 讘专讗砖讬 转讬讘讜转 诇职讻指诇 讞址讬 专指爪讜止谉 讜转讻讜讬谉 诇讛诪转讬拽 讗转 专讞诇 讜讗转 砖转讬 讚诪注讜转 砖讛诐 讘讙讬诪讟专讬讗 专讞诇 讜讻讜' 注讚 讻讗谉 诇砖讜谞讜 注讬讬谉 砖诐.
讜诇讻谉 讛讗砖讛 讗砖专 转转讗谞讛 诪讘注诇讛 讜转讜专讬讚 讚诪注讛 诪砖转讬 注讬谞讬讛 转注讜专专 讻讞 讛讚讬谉 诪谉 专讞诇 讻讬 讛讗砖讛 诪讜砖专砖转 讘专讞诇 讜讗讝 讬讛讬讛 驻注讜诇转 讚讬谉 拽砖讛 诇讘注诇讛 讜诇讻谉 讛拽讚讜砖 讘专讜讱 讛讜讗 讛讘讟讬讞 诇专讞诇 讗诪谞讜 诪执谞职注执讬 拽讜止诇值讱职 诪执讘侄旨讻执讬 讜职注值讬谞址讬执讱职 诪执讚执旨诪职注指讛 (讬专诪讬讛 诇讗, 讟讜) 讻讬 讛讚诪注讜转 讛诐 讘讞讬谞转 讚讬谉 讜诇注转讬讚 讬转诪转拽讜 讛讚讬谞讬诐 砖诇 专讞诇 讜诇讗 讬讛讬讛 注讜讚 讚诪注讛 讜讬转拽讬讬诐 讛讻转讜讘 讜旨诪指讞指讛 讛殖' 讗直诇止拽执讬诐 讚执旨诪职注指讛 诪值注址诇 讻指旨诇 驻指旨谞执讬诐 (讬砖注讬讛 讻讛, 讞) 讜诇讻谉 转诇讛 专讘 注讜谞砖 讗讜谞讗转 讛讗砖讛 讘讚诪注讜转 砖诇讛.
讜诇驻讬 诪讛 砖讗诪专 砖讈址注植专值讬 讚旨职诪指注讜止转 诇止讗 谞执谞职注植诇讜旨 讘讝讛 诪讜讘谉 讛讻转讜讘 注值讬谞址讬 转指旨诪执讬讚 讗侄诇 讛殖' (转讛诇讬诐 讻讛, 讟讜) 讚驻注讜诇转 讛注讬谞讬诐 转诪讬讚讬转 讚讗讬谉 谞谞注诇讬诐 讛砖注专讬诐 砖诇讛诐.
讜讛讗 讚讬诇讬祝 讝讛 诪驻住讜拽 砖执讈诪职注指讛 转职驻执诇指旨转执讬 讛殖' 讗侄诇 讚执旨诪职注指转执讬 讗址诇 转侄旨讞直专址砖讈 (转讛诇讬诐 诇讟, 讬讙) 讛讻讬 拽讗诪专 砖诪注讛 转驻诇转讬 诪讗讞专 砖讘专讬转 讻专讜转讛 诇讚诪注讛 砖诇讗 转讞专砖 讘注讘讜专讛 讜诇讻谉 砖诪注讛 转驻诇转讬 砖讛转驻诇诇转讬 讘讚诪注讜转.



讗执转旨职转指讱指 讙旨讜旨爪指讗, 讙旨指讞执讬谉 讜职诇指讞讜旨砖讈 诇指讛旨. 讛讗 讚讗讜诪专讬诐 诇指讞讜旨砖讈 诪驻谞讬 讻讬 讙谞讗讬 诇讗讬砖 砖讬拽讞 注爪讛 诪讗砖转讜 讘驻讜诪讘讬 诇讻讱 讗诪专讜 诇讜 诇指讞讜旨砖讈 诇指讛旨 讘拽砖转 讛注爪讛 讜讗讝 讜讚讗讬 讙诐 讛讬讗 转砖讬讘 诇讱 讘诇讞讬砖讛 讜诇讻谉 诇讗 讗诪专讜 诇讜 讙旨指讞执讬谉 讜砖诪注 讚讘专讬讛 讗讜 讜砖诪注 注爪转讛.
讜讗讜诪专诐 讗执转旨职转指讱指 讙旨讜旨爪指讗 谞专讗讛 诇讬 讘住"讚 讚专讱 讚专砖 讚讬讚讜注 讛拽讜砖讬讗 讚诪拽砖讬诐 讘拽专讗讬 讚驻住讜拽 讗讞讚 讗讜诪专 诪指爪指讗 讗执砖指旨讈讛 诪指爪指讗 讟讜止讘 (诪砖诇讬 讬讞, 讻讘) 讜驻住讜拽 讗讞讚 讗讜诪专 讜旨诪讜止爪侄讗 诪址专 诪执诪指旨讜侄转 讗侄转 讛指讗执砖指旨讈讛 (拽讛诇转 讝, 讻讜) 讜诪转专爪讬诐 讚讛讗砖讛 爪专讬讻讛 诇讛讬讜转 谞讻谞注转 诇讘注诇讛 砖诇讗 转讞砖讜讘 注爪诪讛 砖讜讛 讗诇讬讜 讘诪注诇讛 讗诇讗 转讞砖讬讘 讛讬讗 讞爪讬 讘注诇讛 讘诪注诇讛 讚讗诐 转讞砖讜讘 注爪诪讛 讘讛砖讜讜讗讛 注诪讜 讛专讬 讝讜 诪专讛 讻诇注谞讛 讚诇讻讱 讛拽讚讜砖 讘专讜讱 讛讜讗 讛讟讬诇 讬讜"讚 讘讗讬砖 讜讛"讗 讘讗砖讛 砖讛讬讗 讞爪讬 诪住驻专 讛讬讜"讚 诇讛讜专讜转 砖爪专讬讱 砖转讞砖讜讘 注爪诪讛 讞爪讬 讘注诇讛 讘诪注诇讛 讗讘诇 讗砖讛 专注讛 砖转讞砖讜讘 注爪诪讛 讘讛砖讜讜讗讛 讗讬谞讛 专讜讗讛 注爪诪讛 讘砖诐 '讗砖讛' 讗诇讗 讛讗砖讛 讘转讜住驻转 讛' 讻讚讬 诇讛砖诇讬诐 讞住专讜谞讛 诇讛讬讜转 砖讜讛 注诐 讘注诇讛 砖讬砖 诇讜 讗讜转 讬讜讚 讜砖谞讬 讛讛讬"谉 讛诐 诪住驻专 讬讜"讚 讜诇讝讛 讗诪专 讜旨诪讜止爪侄讗 诪址专 诪执诪指旨讜侄转 讗侄转 讛指讗执砖指旨讈讛 讘转讜住驻转 讛' 砖诪砖讜讛 注爪诪讛 注诐 讘注诇讛 讛谞讛 讝讗转 讛讬讗 诪专 诪诪讜转 讗讘诇 注诇 讛专讜讗讛 注爪诪讛 讘砖诐 讗砖讛 注诇讬讛 谞讗诪专 诪指爪指讗 讗执砖指旨讈讛 讚讬讬拽讗 诪爪讗 讟讜讘.
讜讘讝讛 驻专砖转讬 讘住"讚 诪讗诪专 讛转谞讗 讜职讗址诇 转址旨专职讘侄旨讛 砖执讉讬讞指讛 注执诐 讛指讗执砖指旨讈讛<b> </b<>>(诪砖谞讛 讗讘讜转 讗, 讛) 讚讛讬讬谞讜 注诐 讛专讜讗讛 注爪诪讛 讘砖诐 讛讗砖讛 砖转砖讜讛 注爪诪讛 注诪讱 讗诇 转专讘讛 砖讬讞讛 诇讘拽砖 诪诪谞讛 注讬爪讛 讘诪讬诇讬 讚讘讬转讗 讗诇讗 讛转专讞拽 诪诪谞讛 讜诇讝讛 讗诪专 讗执转旨职转指讱指 讙旨讜旨爪指讗 砖专讜讗讛 注爪诪讛 讛讬讗 讞爪讬 砖诇讱 讘诪注诇讛 讜讗讬谞讛 诪砖讜讜讛 注爪诪讛 注诪讱 讝讜 讛讬讗 讗砖讛 讟讜讘讛 讙旨指讞执讬谉 讜职诇指讞讜旨砖讈 诇指讛旨 诇拽讘诇 诪诪谞讛 注讬爪讛 讚注诇讬讛 谞讗诪专 诪爪讗 讗砖讛 诪爪讗 讟讜讘.



讻旨指诇 讛址砖旨讈职注指专执讬诐 谞执谞职注指诇执讬诐 讞讜旨抓 诪执砖讈址注植专值讬 讗讜止谞指讗指讛, 砖讈侄谞旨侄讗直诪址专: "讛执谞旨值讛 讛殖' 谞执爪旨指讘 注址诇 讞讜止诪址转 讗植谞指讱职 讜旨讘职讬指讚讜止 讗植谞指讱职" (注诪讜住 讝, 讝). 谞专讗讛 诇讬 讘住"讚 注诇 驻讬 诪讛 砖驻专砖转讬 讘住"讚 讘诪讗诪专 讛讙诪专讗 讚讞讙讬讙讛 (讞讙讬讙讛 讛:) 专讘讬 讬讛讜砖注 讘谉 讞谞谞讬讛 讗讞讜讬 诇讬讛 讛讛讜讗 爪讚讜拽讬 注诪讗 讚讗讛讚专谞讛讜 诪专讬讛 诇讗驻讬讛 诪讬谞讬讛 讗讞讜讬 诇讬讛 讗讬讛讜 '注讜讚 讬讚讜 谞讟讜讬讛 注诇讬谞讜'. 讜驻专砖转讬 讘住"讚 讻讬 讙' 住驻讬专讜转 讞讘"讚 [讞讻诪讛 讘讬谞讛 讚注转] 谞拽专讗讬诐 驻谞讬诐 讗讘诇 讞讙"转 [讞住讚 讙讘讜专讛 转驻讗专转] 讜谞讛"讬 [谞爪讞 讛讜讚 讬住讜讚] 谞拽专讗讬诐 讙讜驻讗 讛诪转讞讬诇 诪谉 讛讬讚讬诐 讻诪讜 砖讗诪专讜 讘驻转讬讞转 讗诇讬讛讜 讝讻讜专 诇讟讜讘 讞住讚 讚专讜注讗 讬诪讬谞讗, 讙讘讜专讛 讚专讜注讗 砖诪讗诇讗 转驻讗专转 讙讜驻讗 讜讛讻转讜讘 讗诪专 讜职讛执住职转址旨专职转执旨讬 驻指谞址讬 诪值讛侄诐 (讚讘专讬诐 诇讗, 讬讝) 拽讗讬 注诇 讛砖驻注转 讙' 住驻讬专讜转 讞讘"讚 [讞讻诪讛 讘讬谞讛 讚注转] 讜注诇 讝讛 讗讞讜讬 讗讜转讜 讛爪讚讜拽讬 讗讱 专讘讬 讬讛讜砖注 讘谉 讞谞谞讬讛 讗讞讜讬 注讜讚 讬讚讜 谞讟讜讬讛 注诇讬谞讜 讻讬 诪谉 砖砖讛 拽爪讜讜转 讛诪转讞讬诇讬诐 诪谉 讛讬讚讬诐 砖讛诐 讞住讚 讜讙讘讜专讛 转诪讬讚 谞讟讜讬讛 讛砖驻注转诐 注诇讬谞讜 讚诇讗 驻住讬拽 砖驻注 讝讛 讙诐 讘讛讬讜转 讬砖专讗诇 讘讙诇讜转 讜讻诪讜 砖驻专砖转讬 讘住"讚 讘住讛"拽 讘侄旨谉 讬职讛讜止讬指讚指注 (讞诇拽 讙') 注讬讬谉 砖诐.
讜诇讝讛 讗诪专 讙讘讬 讗讜谞讗讛 讜旨讘职讬指讚讜止 讗植谞指讱职 砖砖注专讬 讗讜谞讗讛 转诇讜讬讬诐 讘砖砖讛 拽爪讜讜转 讛诪转讞讬诇讬诐 诪谉 讛讬讚讬诐 砖讛诐 讞住讚 讜讙讘讜专讛 砖讗讬谉 诇讛诐 讛转注诇诪讜转 讻诇诇 讜讛谞讛 讗讜止谞指讗指讛 [63] 注讜诇讛 诪住驻专 住"讙 讜讘讝讛 讬讜讘谉 讘住"讚 讻只旨诇旨讜止 住指讙 讬址讞职讚指旨讜 谞侄讗直诇指讞讜旨 (转讛诇讬诐 谞讙, 讚) 驻讬专讜砖 讙诐 讛诪转讗谞讛 注砖讛 讗讜谞讗讛 诇讗讞专讬诐 讜谞诪爪讗 讻讜诇诐 注讘讚讬 讗讜谞讗讛 讜诇讻谉 讬址讞职讚指旨讜 谞侄讗直诇指讞讜旨 讛爪讜注拽 讜讛谞爪注拽.
讜诪讛 砖讗诪专 讗值讬谉 讛址驻旨址专职讙旨讜止讚 谞执谞职注指诇 讘旨执驻职谞值讬讛侄诐 驻专讙讜讚 专诪讝 诇砖诐 讗诇拽讬诐 砖讛讜讗 讚讬谉 砖注讜诇讛 诪住驻专讜 驻"讜 讜转讬讘转 驻旨址专职讙旨讜止讚 诪讜专讻讘转 诪砖转讬 转讬讘讜转 砖讛讜讗 '讙讚专 驻讜' 讚讗祝 注诇 讙讘 讚谞谞注诇 诇驻注诪讬诐 讙讚专 讝讛 砖诇 驻"讜 砖驻讜注诇 讛讚讬谉 注诇 讬讚讬 讙讬诇讜讬 砖诐 讛专讞诪讬诐 讛谞讛 讘注讘讜专 讙' 注讘讬专讜转 讗诇讜 讗讬谞讜 谞谞注诇.



诇职注讜止诇指诐 讬职讛值讗 讗指讚指诐 讝指讛执讬专 讘旨执转职讘讜旨讗指讛 讘旨职转讜止讱职 讘旨值讬转讜止, 砖讈侄讗值讬谉 诪职专执讬讘指讛 诪职爪讜旨讬指讛 讘旨职转讜止讱职 讘旨值讬转讜止 砖讈侄诇 讗指讚指诐 讗侄诇旨指讗 注址诇 注执住职拽值讬 转旨职讘讜旨讗指讛. 谞专讗讛 诇讬 讘住"讚 转旨职讘讜旨讗指讛 [414] 注讜诇讛 诪住驻专 讘旨址讘旨址讬执转 [414] 诇专诪讜讝 讬讝讛专 讛讗讚诐 诇讛讬讜转 讛转讘讜讗讛 诪爪讜讬讛 讘讘讬转.
讙诐 转旨职讘讜旨讗指讛 讘讛驻讜讱 讗转讜讜谉 讗址讛植讘讜止转 专诪讝 砖注讜砖讛 讗讛讘讜转 诇诪讟讛 讘讬谉 讗讬砖 诇讗砖转讜 讜讘讬谉 讗讬砖 诇讘谞讬 讘讬转讜.
讙诐 转旨职讘讜旨讗指讛 讞诇拽谞讛 诇砖转讬诐 讜拽专讬 讘讛 转旨指讘讜止讗 讛' 砖讛讗讚诐 谞砖驻注 讘转讘讜讗讛 砖转讛讬讛 诪爪讜讬讛 讘转讜讱 讘讬转讜 讘注讘讜专 讗砖转讜 砖讬砖 讘讛 讗讜转 讛"讗 讚砖诪讗 拽讚讬砖讗 砖讛讬讗 住讜讚 讘讬谞讛 讜诪讝讜谞讬 诪讘讬谞讛 讜讻诪讜 砖讻转讘 注讟专转 专讗砖讬 讛专讘 诪讜专 讗讘讬 讝"诇 讘专诪讝 讛驻住讜拽 讛址砖职讈诇值讱职 注址诇 讛殖' 讬职讛指讘职讱指 讜职讛讜旨讗 讬职讻址诇职讻职旨诇侄讱指 (转讛诇讬诐 谞讛, 讻讙) 砖砖诐 住"讙 讛讜讗 讘讘讬谞讛 讜诪诇讜讬 砖诐 住"讙 注讜诇讛 诪住驻专 讬职讛指讘职讱指 [讬讜"讚 讛"讬 讜讗"讜 讛"讬=37] 讜讻诪讜 砖讻转讜讘 讘住驻专讜 讛讘讛讬专 诪讚专砖 讗诇讬讛讜 注讬讬谉 砖诐.
讜讘讝讛 讬讜讘谉 诪讗诪专 讗值讬谉 讛址讘旨职专指讻指讛 诪职爪讜旨讬指讛 讘旨职转讜止讱职 讘旨值讬转讜止 砖讈侄诇 讗指讚指诐 讗侄诇旨指讗 讘旨址注植讘讜旨专 讗执砖讈职转旨讜止 诪砖讜诐 讚讛诪讝讜谉 讜讛驻专谞住讛 讘讗讛 诪谉 讛讘讬谞讛 砖讛讬讗 住讜讚 讛"讗 专讗砖讜谞讛 讚砖诪讗 拽讚讬砖讗 砖讛讬讗 讗爪诇 讛讗砖讛 讻讬 讗讬砖 讜讗砖讛 砖讝讻讜 砖诐 讬志讛 讘讬谞讬讛诐 讜注诇 讝讛 诪讘讬讗 讛讻转讜讘 讚旨执讻职转执讬讘 讜旨诇职讗址讘职专指诐 讛值讬讟执讬讘 讘址旨注植讘讜旨专指讛旨 (讘专讗砖讬转 讬讘, 讟讝) 拽专讬 讘讛 讘注讘讜专 讛"讗 砖讘讗砖讛 砖讛讬讗 住讜讚 讘讬谞讛.
讜谞专讗讛 诇讬 讘住"讚 讗讜诪专 讘旨执砖讈职讘执讬诇 讗执砖讈职转旨讜止 砖诇 讗讚诐 注诇 讚专讱 诪讛 砖讗诪专讜 讛诪驻专砖讬诐 注诇 诪讗诪专 讻诇 讛注讜诇诐 讻讜诇讜 谞讬讝讜谉 讘砖讘讬诇 讞谞讬谞讗 讘谞讬 (转注谞讬转 讻讚:) 讚讛讻讜谞讛 讛讜讗 砖驻注 讛诪讝讜谉 讬讜专讚 转讜讱 讛砖讘讬诇 讜讛爪谞讜专 砖诇 讞谞讬谞讗 讘谞讬 讜讻谉 讻讗谉 讛讻讜谞讛 讛诪讝讜谉 讬讜专讚 讘转讜讱 讛砖讘讬诇 砖诇 讗砖转讜 讜讬诇讬祝 诪驻住讜拽 '讜旨诇职讗址讘职专指诐 讛值讬讟执讬讘 讘址旨注植讘讜旨专指讛旨' 专爪讜谞讜 诇讜诪专 讘砖讘讬诇 砖诇 讗砖转讜 砖讛讜讗 讻诇讬 诪注讘专 砖注讜讘专 讘转讜讻讜 讛砖驻注 砖诇 讛讟讜讘讛 讜讗祝 注诇 讙讘 讚驻砖讟讬讛 讚拽专讗 讛讟讬讘 拽讗讬 注诇 驻专注讛 诪讻诇 诪拽讜诐 诪驻专砖 注诇 讛拽讚讜砖 讘专讜讱 讛讜讗 诪讚诇讗 讻转讬讘 讜址讬旨执转旨侄谉 诇讜止 爪止讗谉 讜旨讘指拽指专 讗诇讗 讻转讬讘 '讜址讬职讛执讬 诇讜止'.



讜职讛址讬职谞讜旨 讚旨职讗指诪址专 专指讘指讗 诇执讘职谞值讬 诪职讞讜止讝指讗: 讗讜止拽执讬专讜旨 诇执谞职砖讈址讬职讻讜旨 讻旨执讬 讛值讬讻执讬 讚旨职转执转旨职注址转旨职专讜旨 (讘专讗砖讬转 讬讘, 讟讝). 诇砖讜谉 讜职讛址讬职谞讜旨 诪砖诪注 砖讘讗讜转讜 讛诪讗诪专 砖诇 专讘讬 讞诇讘讜 讘讗 诇驻专砖 讚讘专讬 专讘讗 讗诇讜 讜谞专讗讛 讘住"讚 讛讻讜谞讛 讚讘诇讗讜 讚讘专讬 专讘讬 讞诇讘讜 讛讬讬谞讜 诪驻专砖讬诐 讚讘专讬 专讘讗 砖讗诪专 转转注转专讜 讙诐 注诇 注住拽 诪砖讗 讜诪转谉 讗讱 讘讚讘专讬 专讘讬 讞诇讘讜 砖讗诪专 讗值讬谉 讛址讘旨职专指讻指讛 诪职爪讜旨讬指讛 讘旨职转讜止讱职 讘旨值讬转讜止 砖讈侄诇 讗指讚指诐 讚谞拽讬讟 诇讛讚讬讛 讘旨职转讜止讱职 讘旨值讬转讜止 讜诇讗 讗诪专 讛址讘旨职专指讻指讛 讘住转诐 讬砖 诇谞讜 诇驻专砖 讚讘专讬 专讘讗 砖讗诪专 转旨执转职注址转旨职专讜旨 讗讬讬专讬 谞诪讬 讘讻讛讗讬 讙讜谞讗 砖讛讜讗 讘诪讝讜谉 讜驻专谞住讛 讛谞诪爪讗讬诐 讘讘讬转 讜砖讬讬讻讬诐 诇讘讬转讜 砖诇 讗讚诐 讚专讗讜讬 诇讛砖讜讜转 讚讘专讬 专讘讗 注诐 讚讘专讬 专讘讬 讞诇讘讜.
讜讘讝讛 诪讜讘谉 讛讟注诐 砖讛讗砖讛 谞拽专讗转 诇侄讞侄诐 诇专诪讜讝 讻讬 讘注讘讜专讛 转讛讬讛 讛砖驻注转 讛诇讞诐 砖讛讬讗 讻诇诇讜转 讛住注讜讚讛 砖讘讘讬转 讻讬 讻诇 讛住注讜讚讛 谞拽专讗转 讘砖诐 诇讞诐 讜讻诪讜 砖谞讗诪专 注植讘址讚 诇职讞侄诐 专址讘 (讚谞讬讗诇 讛, 讗) 讜讻谉 谞诪讬 诪住驻专 讗执砖旨讈指讛 [306] 注讜诇讛 诪住驻专 讘旨职专指讻指讛 诇侄讞侄诐 [305] 注诐 讛讻讜诇诇.
讗讬 谞诪讬 谞专讗讛 诇讬 讘住"讚 讗讜诪专讜 讜职讛址讬职谞讜旨 讚旨职讗指诪址专 专指讘指讗 讜讻讜' 讚诇讗 转讬诪讗 专讘讗 注讬爪讛 讟讘注讬转 诪讬注抓 诇讘谞讬 诪讞讜讝讗 诪砖讜诐 讚谞砖讬诐 讚讘谞讬 诪讞讜讝讗 讛讬讜 诪驻讜谞拽讜转 讜注爪诇谞讬讜转 讜讗讬谞谉 诪砖讬诪讜转 注讬谉 讛砖讙讞转谉 注诇 讻诇 讛谞诪爪讗 讘讗讜爪专讜转 讛讘讬转 砖诇 诪讗讻诇 讜诪砖转讛 讜注爪讬诐 讜讻讬讜爪讗 讜诇讻谉 讬讛讬讛 讛驻住讚 讛专讘讛 诇讘注诇 讛讘讬转 讘讻诇 讛讚讘专讬诐 讛谞诪爪讗讬诐 讘讘讬转 讜诇讻谉 诪讬注抓 讗讜转诐 诇讬讬拽专 讗转 讛谞砖讬诐 砖讬砖讞讚讜 讗讜转诐 讘讬拽专 讝讛 砖注讜砖讬诐 诇讛诐 讻讚讬 砖讬砖讙讬讞讜 注诇 讻诇 讛谞诪爪讗 讘讘讬转 讘砖诪讬专讛 诇砖诪专讜 讛讬讟讘 讜诇讛住讬专 讻诇 谞讝拽 讜讗讬讘讜讚 诇讻谉 讗讞专 砖砖诪注谞讜 诪讗诪专 讝讛 讚专讘讬 讞诇讘讜 讛诪讚讘专 讘注谞讬谉 讛砖驻注 砖谞砖驻注 讛讗讚诐 讘讘专讻转 讛讘讬转 讘注讘讜专 讗砖转讜 注转讛 讬讚注谞讜 讻讜谞转 专讘讗 诇讗讜 注讬爪讛 讟讘注讬转 讛讬讗 讝讜 讗诇讗 讻讜谞转讜 诇讜诪专 诇讬讬拽专 讛谞砖讬诐 讻讚讬 砖讬专讘讛 讛砖驻注 砖诇讛诐 诪诇诪注诇讛 讘注讘讜专 讝讗转 诪讚讛 讻谞讙讚 诪讚讛.
讜讛讗 讚讗诪专 专讘讗 讝讛 诇执讘职谞值讬 诪职讞讜止讝指讗 讘诇讘讚 讘砖讘讬诇 砖讛诐 讛讬讜 注砖讬专讬诐 讻讬讚讜注 讜诇讻谉 讬砖 诇讛诐 讬讻讜诇转 诇讬讬拽专 谞砖讬讛诐 讘诪诇讘讜砖讬诐 讜转讻砖讬讟讬诐.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讬砖 诇讜 讞诇拽 诇注讜讛"讘. 注讬讬谉 住讜讟讛 讚祝 讚 注"讘 转讜住' 讚"讛 讛讬讗 转爪讜讚谞讜:





驻谞讬 讬讛讜砖注

讘讙诪专讗 讜讗诪专 诪专 讝讜讟专讗 讘专 讟讜讘讬讛 讻讜' 谞讜讞 诇讜 诇讗讚诐 砖讬驻讬诇 注爪诪讜 诇转讜讱 讻讘砖谉 讛讗砖 讻讜'. 谞专讗讛 诇讬 讚诪讛讻讗 谞诪讬 诪讜讻讞 讚诪诇讘讬谉 讗讬谉 诇讜 讞诇拽 诇注讜诇诐 讛讘讗 讚讛讗 诪讗讘讚 注爪诪讜 诇讚注转 讛讜讗 注讜讜谉 讙讚讜诇 砖谞讗诪专 讘讜 讻诇 讛诪讗讘讚 注爪诪讜 诇讚注转 讗讬谉 诇讜 讞诇拽 诇注讜诇诐 讛讘讗 讜讗驻"讛 讛转讬专讜 诇讜 讻讚讬 砖诇讗 讬诇讘讬谉 讗"讻 诪讜讻讞 讚诪诇讘讬谉 讗讬谉 诇讜 讞诇拽 诇注讜诇诐 讛讘讗 讗诪谞诐 注讻砖讬讜 砖讛转讬专讜 诇讜 讞讻诪讬诐 讗讬谉 讝讛 诪讗讘讚 注爪诪讜 诇讚注转 砖讛专讬 诇讚注转 讛诪拽讜诐 讜讚注转 讞讻诪讬诐 注讜砖讛 讻谉 讗诇讗 讚诇讜诇讬 砖诪诇讘讬谉 讞诪讜专 讻"讻 诇讗 讛转讬专讜 诇讜 讞讻诪讬诐 诇讗讘讚 注爪诪讜 砖讛专讬 讘讻诇 讛注讘讬专讜转 砖讘转讜专讛 讗诪专讜 讬注讘讜专 讜讗诇 讬讛专讙 讞讜抓 诪注"讝 讜讙"注 讜砖"讚 讚讙诇讬 讘讛讜 拽专讗 讗讘诇 讘诪诇讘讬谉 诇讗 诪爪讬谞讜 拽专讗 注诇 讝讛 讗祝 注"讙 讚讬诇驻讬谞谉 诪转诪专 诪"诪 转拽砖讛 转诪专 讙讜驻讛 诪讛 专讗转讛 注诇 讻讻讛 讜诇讗 讚专砖讛 讜讞讬 讘讛诐 讜诇讗 砖讬诪讜转 讘讛诐 讻诪讜 砖讛拽砖讜 讘讙诪专讗 注诇 讞谞谞讬讛 诪讬砖讗诇 讜注讝专讬讛 讗诇讗 注"讻 讚诪讬诇转讗 讚驻砖讬讟讗 讛讬讗 讚注讜谉 讝讛 讞诪讜专 诪讻诇 讛注讘讬专讜转 讻讬讜谉 砖讗讬谉 诇讜 讞诇拽 诇注讜诇诐 讛讘讗 讜讛讬讬谞讜 讻诪"砖 诇注讬诇 讘砖诐 讛转讬"讟 讚诪拽专讗 讬诇讬祝 诇讛 讜拽"诇:


砖诐 讗诪专 专' 讞讬谞谞讗 讻讜' 诪讗讬 讚讻转讬讘 诇讗 转讜谞讜 讗讬砖 讗转 注诪讬转讜 注诐 砖讗转讱 讘转讜专讛 讜讘诪爪讜转 讗诇 转讜谞讛讜. 诇讻讗讜专讛 诪砖诪注 讚诇讗 讗转讗 诇诪注讜讟讬 讗诇讗 谞讻专讬 讗讘诇 讘讬砖专讗诇 讗讬谉 讞讬诇讜拽 讚讗讬谉 诇讱 讗讚诐 讘讬砖专讗诇 砖讗讬谞讜 诪诇讗 讘转讜专讛 讜讘诪爪讜转 讜讗注"讙 讚诇诪注讜讟讬 谞讻专讬 讚专砖讬谞谉 诪诇注诪讬转讱 讚讻转讬' 讘专讬砖讗 讚拽专讗 诇注诪讬转讱 讗转讛 诪讞讝讬专 讗讜谞讗' 讜诇讗 诇谞讻专讬 诪"诪 讗讬爪讟专讬讱 谞诪讬 讚专砖讗 讚讗转 注诪讬转讜 诇诪注讟 谞讻专讬 诪专讬讘讬转 讚讘专讬诐. 讗讘诇 拽爪转 诪专讘讜讜转讗' 讻转讘讜 讚专讬讘讬转 讚讘专讬' 讗讬谞讜 讗住讜专 讗诇讗 讚讜讜拽讗 诇转"讞 讜爪讚讬拽 讚诪驻专砖讬 诪讬诪专讗 讚专' 讞讬谞谞讗 讻驻砖讟讬讛 讚讘注讬谞谉 砖讬讛讗 注诪讬转讱 讘转讜专讛 讻讜' 讜砖谞讬 讛讚讬注讜' 讛讜讘讗讜 讘砖"注 讞讜砖谉 诪砖驻讟 住讬诪谉 专讻"讞 注"砖:





诪专讗讬转 讛注讬谉

讗诪专 专' 讞诇讘讜 诇注讜诇诐 讬讛讗 讗讚诐 讝讛讬专 讘讻讘讜讚 讗砖转讜 讜讻讜'. 讗驻砖专 讚讗诪专 诇注讜诇诐 诪讬诇转讗 驻住讬拽转讗 讻诇讜诪专 讗注"讙 讚讝诪谞讬谉 讬砖 诇讜 诇讛讜讻讬讞讛 注诇 注谞讬谞讬 讛讘讬转 讗讜 注诇 讻讘讜讚讜 注诐 讻诇 讝讛 讗诪专 诇注讜诇诐 讬讛讗 讗讚诐 讝讛讬专 讜讻讜' 讚讬讻讜诇 诇讚讘专 讚讘专讬讜 讘讻讘讜讚 讜讗讛讘讛. 讜讗驻砖专 讚讛讻讜谞讛 讬讛讗 讝讛讬专 砖讛讘专讻讛 讘砖讘讬诇讛 讜诪讜讻专转 讚讛讬讬谞讜 诪爪讚 讛砖讻讬谞讛 砖讛讬讗 讗砖转讜 谞讗讞讝转 讘讛 讻讬 讻诇 讛谞砖讬诐 讛诐 讘讞讬谞转 诪' 讜讗"讻 讬讛讗 讝讛讬专 讘讻讘讜讚讛 诇讻讘讜讚 讛砖讻讬谞讛. 讜讛讬讬谞讜 讚讗诪专 专讘讗 讗讜拽讬专讜 讜讻讜' 讚注讬拽专 讻讜谞转 专讘讗 诇讻讘讜讚 讛砖讻讬谞讛 讗诇讗 讚讛讬讛 讗讜诪专 诇讛诐 讻讱 讻讚讬 砖讬拽讘诇讜 讜诪转讜讱 砖诇讗 诇砖诪讛 讘讗 诇砖诪讛 讗讘诇 注讬拽专 讻讜谞转 专讘讗 诇讻讘讜讚 讛砖讻讬谞讛 讜讝"砖 讜讛讬讬谞讜 讚拽讗诪专 专讘讗 讻诇讜诪专 讛讙诐 讚诇讻讗讜专讛 谞专讗讛 讚讛讬讛 讗讜诪专 诇讛诐 诇转讜注诇转诐 注讬拽专 讻讜谞转 专讘讗 讛讜讗 讻专' 讞诇讘讜 诇讻讘讜讚 讛砖讻讬谞讛 讗诇讗 讚讛讬讛 注讜砖讛 讛诪爪讗讛 讘讝讛 讛讗讜驻谉 诇讛专讘讜转 砖诇讜诐 讘讬谞讬讛诐 讜诪转讜讱 砖诇讗 诇砖诪讛 讘讗 诇砖诪讛 砖讬专讙讬砖讜 讗讞"讻 讚讛讜讗 砖驻注 诪讛砖讻讬谞讛 讜讬讝讛专讜 讘讻讘讜讚谉 诇讻讘讜讚 讛砖讻讬谞讛 讜讚讜拽: 
讜诪讛 砖驻讬专砖 讛专讘 注讬讜谉 讬注拽讘 讚专讘讗 讗讝讬诇 诇讟注诪讬讛 讘砖讘转 讚祝 住"讘 讚讘讗 诇注谞讬讜转 讗诐 讗砖转讜 诪拽诇诇转讜 注诇 注住拽讬 转讻砖讬讟讬讛 讜讛讝讛讬专 诇讻讘讚 讗砖转讜 讘注谞讬谉 转讻砖讬讟讬讛 讜讻讜' 注"砖 注诐 谞砖讬拽转 讛专爪驻讛 讗讬谉 讚讘专讬讜 诪讞讜讜专讬谉 讜讬砖 诇讛砖讬讘 讛专讘讛 注"讚 讜讗讬谉 诇讛讗专讬讱. 讜讛驻讬专讜砖 讛驻砖讜讟 讜讗诪讬转讬 讛讜讗 砖讬讻讘讚谞讛 讘讚讘专讬讜 讜讘注谞讬谞讬讜. 讜诪讛 讙诐 诇驻讬 诪"砖 讚讛讜讗 诇讻讘讜讚 讛砖讻讬谞讛 讜讘讝讛 讬讝讻讜 讚砖诐 讬"讛 讘讬谞讬讛诐 讜注诪"砖 讗谞讬 注谞讬 讘讻讻专 诇讗讚谉 讘住"讚. 讜讗讞讝讜专 诇讻转讜讘 讻讗谉 拽爪转 讘讛专讞讘讛. 讛谞讛 专讘讬谞讜 讛讗专"讬 讝"诇 驻讬专砖 讚讛注讜砖专 专讜诪讝 诇转"转 讜讻讘讜讚 诇诪' 讜讘讝讛 讗驻砖专 诇专诪讜讝 讜讛注讜砖专 讜讛讻讘讜讚 诪诇驻谞讬"讱 转"转 讜诪' 驻讘"驻 讜讗转"讛 讞住讚 诪讜砖诇 讗讜转讬讜转 砖诇讜诐 讘讻诇 讬住讜讚 讜讗驻砖专 讝讛 专诪讝 转拽注讜 讙讬诪讟专讬讗 注讜砖专 讘讞讚砖 讙讬诪讟专讬讗 砖讚讬 砖讜驻专 专诪讝 诇讗讬' 讘讻住讛 讙讬诪讟专讬讗 讻"讘 讗讚谞讬 讬讞讜讚 砖诇诐 讜讝"砖 讗讜拽讬专讜 诇谞砖讬讻讜 讻讬 讗讞讜讝讜转 讘诪' 讜讛讬讗 谞拽专讗 讻讘讜讚 讜讘讝讛 讬讛讬讛 讬讞讜讚 注讜砖专 讜讻讘讜讚 转"转 讜诪' 讜讬讜砖驻注 诇讻诐 注讜砖专 讻讬 讻讬讜谉 砖注诇 讬讚讬讻诐 讬讛讬讛 讬讞讜讚 拽讘讛"讜 砖讛诐 注讜砖专 讜讻讘讜讚 讬讜砖驻注 诇讻诐 砖驻注 专讘 讜拽"诇:





驻转讞 注讬谞讬诐

讜诇注"讗 [讗驻讬诇讜] 讘砖注讛 砖注讜住拽讬诐 讘谞讙注讬诐 讜讗讛诇讜转 讜讻讜'. 注讬讬谉 诪"砖 讘注谞讬讜转讬 讘诪讗诪专 讝讛 讘住驻专讬 讛拽讟谉 专讗砖 讚讜讚 驻专砖转 转讝专讬注 讘住"讚:


诪谞"诇 诪转诪专 讚讻转讬讘 讛讬讗 诪讜爪讗转. 讛转讜住' 讻转讘讜 讛讬讗 诪讜爪转 讘诇讗 讗诇祝 讻诪讜 讜讬爪转 讗砖 讘爪讬讜谉 讜讻讜' 驻讬专砖 讛讙讗讜谉 讛讞住讬讚 诪讛专"祝 讛诇讜讬 讛讜专讜讜讬抓 谞专"讜 讗讘"讚 讚拽"拽 驻驻讚"诪 讘住驻专讜 讛讘讛讬专 砖谞讚驻住 讞讚砖 诪诪砖 住驻专 讻转讜讘讛 注诇 诪住讻转 讻转讜讘讜转 讜诇砖讜谞讜转 讛讟讜专. 砖诐 讘讚祝 住"讝 诪砖诐 讛讙讗讜谉 诪专 讗讘讬讜 讝诇讛"讛 诇驻讬 诪"砖 讛专讘 诪讛专砖"诇 讘住谞讛讚专讬谉 讚祝 谞"讘 诇诇诪讚 讝讻讜转 注诇 专' 讞诪讗 讘专 讟讜讘讬讛 讚讗拽驻讛 讝诪讜专讜转 诇讘转 讻讛谉 讜砖专驻讛 讚讟注讛 讘转专转讬 讜讛讜讗 转讬专抓 讚讛讬讛 诇诪讙讚专 诪诇转讗 讜讛讜讗讬诇 讜讛讬讛 诇诪讙讚专 诪讬诇转讗 讛拽讬驻讛 讘讞讘诇讬 讝诪讜专讜转 诇砖谞讜转 诪讚讬谉 砖专驻讛 讙诪讜专讛. 讜讛"谞 诇讗 讛讬转讛 专拽 讬讘诪讛 讜诇诪讙讚专 诪讬诇转讗 爪讬讜讛 诇砖讜专驻讛 砖专驻转 谞砖诪讛 讜讙讜祝 讘讞讘讬诇讬 讝诪讜专讜转 砖专讬驻转 谞砖诪讛 讜讙讜祝 讻诪讜 讜讬爪转 讗砖 讘爪讬讜谉 讜讝讛讜 砖砖诇讞讛 讗诇讬讜 砖讗讬谉 讻讗谉 诪讙讚专 诪讬诇转讗 砖诇讗 讛讬转讛 诪讜驻拽专转 诇讻诇 讜诪讝讛 讛讜讗 注讬拽专 讛专讗讬讛 砖诇讜 砖谞讜讞 诇讜 砖讬驻讜诇 讬诇讻讘砖谉 讛讗砖 注讻"讚 讜诇讻讗讜专讛 讚讘专讬 诪讛专砖"诇 转诪讜讛讬诐 讗讬讱 讞砖讚 诇讘注诇讬 讛转诇诪讜讚 砖诇讗 讬讚注讜 诇讬砖讘 讝讛 讜转诇讜 讘讜拽讬 住专讬拽讬 讘专' 讞诪讗 讘专 讟讜讘讬讛 讜讞"讜 诇讗 讬注诇讛 注诇 诇讘. 讜讛讬讛 谞专讗讛 讚住讘专 讛砖"住 讚讗讬 专讘 讞诪讗 讬讚注 讚砖专讬驻讛 讘驻转讬诇讛 砖诇 讗讘专 讗祝 砖讛讬讛 诇诪讙讚专 诪讬诇转讗 转住讙讬 诇讛诪讬转讛 讘驻转讬诇讛 砖诇 讗讘专 讜讻讘专 谞讜讚注 讚讘讟诇讜 讚' 诪讬转讜转 讜诇讗 讛讬讛 砖讜专驻讛 讘讞讘讬诇讬 讝诪讜专讜转 诇讗讘讚 讙讜驻讛 谞诪讬 讜讻谉 诇讗 讬注砖讛. 讜讻驻讬 爪讚 讝讛 讞诇祝 讛诇讱 讚专讱 讛专讘 讛谞讝讻专. 讗诪谞诐 讗驻砖专 诇拽讬讬诪讜 讚讜讚讗讬 谞讗诪专 讚诇"拽 注诇 讛砖"住 讚讬讚注 讚专讘 讞诪讗 诪谉 讛讚讬谉 注砖讛 讜诇讗 诪讛讜专讗转 砖注讛 讜诇讛讻讬 拽讗诪专 讟注讛 讘转专转讬 讗讘诇 讗讛"谞 讚诇讛讜专讗转 砖注讛 讬讻讜诇 诇讗讘讚 讙讜驻讛 谞诪讬 讜讻驻"讝 讗"砖 讚专讱 讛专讘 讛谞讝讻专 讚讘转诪专 讚谞讜讛 讛讜专讗转 砖注讛 诇讛砖讞讬转 讙讜驻讛 谞诪讬 讜诇讻讱 专"讞 驻讬专砖 讛讬讗 诪讜爪转 讻诪讜 讜讬爪转 讗砖 诇讜诪专 讚讚谞讜讛 讘砖专讬驻转 讙讜驻讛 讜诇讗 住讙讬 诪讛讜爪讬讗讜讛 讜转砖专祝 讚讛讛讬讗 讗驻砖专 讚转砖专祝 讻诪爪讜转 讛谞砖专驻讬谉 讘驻转讬诇讛 砖诇 讗讘专 诇讛讻讬 拽讗诪专 讛讬讗 诪讜爪转 讚讚谞讜讛 讘砖专讬驻转 讙讜驻讛 诇讛讜专讗转 砖注讛. 讜讘讚讘专讬 诪讛专砖"诇 讛谞讝讻专讬诐 讜讛专讘 讛谞诪拽讬 讜讛讗讞专讜谞讬诐 讻转讘转讬 讘注谞讬讜转讬 讘讗讜专讱 讘讞"诪 住讬诪谉 讘'. 讜讘诪讗诪专讬谉 讻转讘转讬 拽爪转 驻"拽 讚住讜讟讛 讘住"讚:
讜讚注 讚诪"砖 讛转讜住' 讘住讜讙讬讬谉 讛讬讗 诪讜爪转 讘诇讗 讗诇祝 讜讻讜' 讘讻转讜讘讜转 讚祝 住"讝 注"讘 讻转讘讜讛讜 讘砖诐 专讘讬谞讜 讞谞谞讗诇 讜讝"诇 专"讞 讙专讬住 诪讜爪转 讘诇讗 讗诇祝 诇砖讜谉 讜讬爪转 讗砖 讜讻讜'. 讜讛专讬讟讘"讗 砖诐 讻转讘 讘讞讬讚讜砖讬讜 讚讘讻诇 讛住驻专讬诐 砖诇谞讜 讻转讜讘 讘讗诇祝. 讜讛注专讜讱 注专讱 爪转 讙专讬住 讘住讜讙讬讬谉 讗诇 转拽专讬 诪讜爪讗转 讗诇讗 诪讜爪转. 讜讛谞讛 专讘讬谞讜 转诐 讘住驻专 讛讬砖专 讻"讬 讻转讘 讚讛注专讜讱 讻诇 讚讘专讬讜 谞注专讻讬谉 注诇 驻讬 驻讬专讜砖讬讜 砖诇 专讘讬谞讜 讞谞谞讗诇. 讜讻"讻 讛专讘 诪谞讞转 砖讬 讘驻住讜拽 讝讛 讚讬讚讜注 讚讛注专讜讱 专讜讘 驻讬专讜砖讬讜 注诇 驻讬专讜砖讬 专"讞 注"砖. 讗诐 讻谉 讗讬驻讜讗 讛转讜住' 讛注讬讚讜 讘谞讜 砖专"讞 讙专讬住 诪讜爪转 讘诇讗 讗诇祝 讜讗诇讜 讛注专讜讱 讻转讘讛 讘讚专讱 讗诇 转拽专讬. 讜讬砖 诇讬砖讘:


讗"专 讞谞讬谞讗 讘专讬讛 讚专讘 讗讬讚讬 诪"讚 诇讗 转讜谞讜 讗讬砖 讗转 注诪讬转讜 注诐 砖讗转讱 讘转讜专讛 讜讘诪爪讜转 讗诇 转讜谞讛讜. 驻讬专砖 讛专讬讟讘"讗 讛讜讘讗 讘砖讬讟讛 诪拽讜讘爪转 注诐 砖讗转讱 驻讬专讜砖 讗砖转讱 注讻"讚 讜讛专讬 讛讜讗 讻诪讘讜讗"专 讘诪砖讝"诇 讚驻诇讙谉 讘讛讚讬讬讛讜 讜讝讛 注诐 砖讗转讱 讘转讜专讛 讜讘诪爪讜转 讛讬讗 讛讗砖讛 讗砖专 讛讜讻讬讞 讛' 讗诇 转讜谞讛讜. 讜谞讬讞讗 讚住诪讬讱 诇讛 诪讬诪专转 专讘 诇注讜诇诐 讬讛讗 讗讚诐 讝讛讬专 讘讛讜谞讗转 讗砖转讜:


讗诪专讬 讗讬谞砖讬 讗转转讱 讙讜爪讗. 讛拽砖讛 讛专讘 注讬讜谉 讬注拽讘 讗诪讗讬 诇讗 驻专讬讱 诪诪"砖 讘讘专讻讜转 讚祝 住"讗 讗讞专 讚讘专讬讛 讜讗讞专 注爪转讛. 讜诇拽"诪 讚诪讛讛讬讗 诇讬讻讗 诇讗拽砖讜讬讬 讚诪讗讬讝讛 驻注诐 讚讛讗讬砖 讛诇讱 讗讞专 注爪转 讗砖转讜 诇讗 讗讬专讬讗. 讗讘诇 专讘 诪讗讬 讚拽讗诪专 讛讜讗 讚转诪讬讚 讛讜诇讱 讗讞专 注爪转讛 讚讬讬拽讗 谞诪讬 讚拽转谞讬 讛讛讜诇讱 讗讞专 注爪转 讗砖转讜 讚专讙讬诇 讘讻讱 讜讗讛讱 驻专讬讱 诪讛讗 讚讗诪专讬 讗讬谞砖讬 讗转转讱 讙讜爪讗 讙讞讬谉 讜诇讞讬砖 诇讛 讚诇砖讜谉 讝讛 诪讜专讛 讜讘讗 转讚讬专:


讜讗诪专 专讘讬 讞诇讘讜 诇注讜诇诐 讬讛讗 讗讚诐 讝讛讬专 讘讻讘讜讚 讗砖转讜 讜讻讜' 讜讛讬讬谞讜 讚讗诪专 专讘讗 讜讻讜'. 讬砖 诇讛专讙讬砖 诪讗讬 讛讗讬 讚讗诪专 讛砖"住 讜讛讬讬谞讜 讚拽讗诪专 专讘讗 讗讜拽讬专讜 讜讻讜' 诪砖诪注 讚讛讜讛 住"讚 砖讗讬谉 讛讚讘专讬诐 讗讞讚讬诐 讗讜 诪讻讜讜谞讬诐 讜讗砖诪讜注讬谞谉 讛砖"住 讚讛讬讬谞讜 讚讗诪专 专讘讗. 讜讗驻砖专 讚诪讚讘专讬 专' 讞诇讘讜 讗驻砖专 砖谞讘讬谉 讚讻讜谞转讜 诇讻讘讚 讗砖转讜 诪讗讞专 讚讘砖讘讬诇讛 讘讗转 讘专讻讛 讜诪讗讞专 砖讻谉 专讗讜讬 诇讻讘讚讛. 讗诪谞诐 讗祝 讗诐 讗讬谞讜 诪讻讘讚讛 讛讘专讻讛 讘讘讬转 讘讬谉 讻讱 讜讘讬谉 讻讱. 诇讝讛 讘讗 讛转诇诪讜讚 讜讗诪专 砖讗讬谉 驻讬专讜砖 讚讘专讬 专' 讞诇讘讜 讻讱 专拽 讛讘专讻讛 讛讬讗 讘注讘讜专 讻讘讜讚讛 讜讗诐 诪讻讘讚讛 讛讘专讻讛 讘讘讬转 讜讗诐 诪谞注讛 诪讻讘讜讚 讗讬谉 讛讘专讻讛 诪爪讜讬讛 讜讝讛讜 砖讗诪专 讜讛讬讬谞讜 讚讗诪专 专讘讗 讗讜拽讬专讜 诇谞砖讬讬讻讜 讻讬 讛讬讻讬 讚转转注转专讜 讚讛注讜砖专 讘讗 讘砖讘讬诇 讻讘讜讚 讗砖转讜 讜讗诐 讗讬谉 讻讘讜讚 讗讬谉 讘专讻讛:
讗"谞 讚讘讬谉 讗诐 诪讻讘讚讛 讘讬谉 讗诐 讗讬谉 诪讻讘讚讛 讛讘专讻讛 讘讗讛 讘砖讘讬诇讛 讜讝讛讜 驻讬专讜砖 讚讘专讬 专' 讞诇讘讜 讜诪讝讛 诪讜讻讞 讚讛讝讛讬专 诇讻讘讚讛 讝讻讛 诪讜住讬驻讬谉 诇讜 注讜砖专 讜讘专讻转 讛讘讬转 诪专讜讘讛 诪讞诪转"讛 讜讛讬讬谞讜 讚讗诪专 专讘讗 讗讜拽讬专讜 讻讬 讛讬讻讬 讚转转注转专讜 讚讛讘专讻讛 讘砖讘讬诇 讗砖转讜 讜讻砖转讜住讬驻讜 诇讻讘讚讛 转转注转专讜:
讗"谞 诪讚讘专讬 专' 讞诇讘讜 讛讜"讗 讻讬 讬专讘讛 讻讘讜讚 讗砖转讜 讜讛讘专讻讛 诪爪讜讬讛 讘诪讬讚讬 讚诪讬讝谉 讜讘讻诇 讗砖专 讘讘讬转 讗诪谞诐 讘住讞讜专转讜 讜注住拽 诪砖讗 讜诪转谉 讗讬谉 讝讛 讻讬 讗诐 诇驻讬 诪讝诇讜 讛讗诪谞诐 讘讗 讛转诇诪讜讚 诇讗砖诪讜注讬谞谉 讚讘砖讘讬诇 讗砖转讜 讛讘专讻讛 砖讜专讛 讘讻诇 讗砖专 诇讜 诪讘讬转 讜诪讞讜抓 讜诇讝"讗 讜讛讬讬谞讜 讚讗诪专 专讘讗 讗讜拽讬专讜 诇谞砖讬讬讻讜 讻讬 讛讬讻讬 讚转转注转专讜 讚注讜砖专 讘诪砖讗 讜诪转谉 讜住讞讜专讛 讛讜讗:
讗"谞 讗驻砖专 诪砖讜诐 讚讬砖 诇讛专讙讬砖 讘讚讘专讬 专讘讗 讚拽讗诪专 讗讜拽讬专讜 诇谞砖讬讬讻讜 讜讻讜' 讚讻讬讜谉 讚讻讘讜讚 讗砖转讜 诪爪讜讛 讛讬讗 讛专讬 讝讛 讻注讜砖讛 诪爪讜讛 注"诪 诇拽讘诇 驻专住 讗讱 诪讚讘专讬 专' 讞诇讘讜 砖诪注讬谞谉 讚讛讜讗 讝讛讬专讜转 讘注诇诪讗 讜讗讬谞讜 讞讬讜讘 砖讛专讬 诇讗 讗砖诪讜注讬谞谉 讚讬讻讘讚 讗砖转讜 讗诇讗 诪砖讜诐 讚讛讘专讻讛 诪爪讜讬讛 讘注讚讛 讜诪砖诪注 讚讗讬谉 讝讛 讞讬讜讘 讜讛讬讬谞讜 讚讗诪专 专讘讗 讗讜拽讬专讜 诇谞砖讬讬讻讜 讻讬 讛讬讻讬 讚转转注转专讜 讚讻讬讜谉 讚讗讬谉 讝讛 讞讬讜讘 砖专讬 诇注砖讜转讜 注"诪 诇拽讘诇 驻专住 注诇 讚专讱 诪"砖 讘讻诪讛 讚讜讻转讬 诪讛专' 砖驻"专:
讜讗驻砖专 讚讛讟注诐 讻讬 讬专讘讛 讻讘讜讚 讘讬转讜 诪砖讜诐 讚讗讬砖 讜讗砖讛 砖讝讻讜 讬"讛 讘讬谞讬讛诐 讜讙讜专诪讬谉 讬讞讜讚 注诇讬讜谉 拽讘"讛 讜砖讻讬谞转讬讛 讜讗讝 讘讗 讛砖驻注 专讘 注诇 讬讚讬 讛砖讻讬谞讛 讜讝"砖 诇注讜诇诐 讬讛讗 讗讚诐 讝讛讬专 讘讻讘讜讚 讗砖转讜 讜讬讛讬讛 讬讞讜讚 注诇讬讜谉 砖讗讬谉 讛讘专讻讛 诪爪讜讬讛 讗诇讗 讘砖讘讬诇 讗砖转讜 砖讛讬讗 讘讞讬谞转 诪诇讻讜转 讜讛诪诇讻讜转 讛讬讗 讛诪砖驻注转 专讘 讘专讻讜转 讻谞讜讚注. 讜讗驻砖专 诇讚拽讚拽 讛讗讬 讚讗诪专 专讘讗 诇讘谞讬 诪讞讜讝讗 讗讜拽讬专讜 诇谞砖讬讬讻讜 讻讬 讛讬讻讬 讚转转注转专讜. 讻诇驻讬 诪"砖 驻专拽 诪拽讜诐 砖谞讛讙讜 讚谞砖讬 诪讞讜讝讗 讘讟诇讜转 诪诪诇讗讻讛 讜讗诪专 专讘讗 砖驻诇 讜谞砖讻专 拽专讬谞谉 诇讛讜 诪砖讜诐 讛讻讬 讗"诇 专讘讗 诇讘谞讬 诪讞讜讝讗 砖诇讗 讬注诇讛 讟讬谞讗 讘诇讘诐 讚谞砖讬讛诐 讘讟诇讜转 诪诪诇讗讻讛 讜诇讗 讬讻讘讚讜诐 讗诇讗 讗讚专讘讗 讗"诇 讗讜拽讬专讜 诇谞砖讬讬讻讜 讻讬 讛讬讻讬 讚转转注转专讜 讗讬讻讜 讛砖转讗 注砖专"转 转讛讬讛 诇讻诐 讜讟讬讘讜转讗 诇讙讘讬讬讻讜 讟驻讬 诪砖讗诐 注讜砖讜转 诪诇讗讻讛 讜诇讻谉 讛讬讜 讚讘专讬 专讘讗 诇讘谞讬 诪讞讜讝讗:

